CELEX: 32017R0589
Language: fi
Date: 2016-07-19 00:00:00
Title: Komission delegoitu asetus (EU) 2017/589, annettu 19 päivänä heinäkuuta 2016, Euroopan parlamentin ja neuvoston direktiivin 2014/65/EU täydentämisestä algoritmista kaupankäyntiä harjoittavien sijoituspalveluyritysten toiminnan järjestämistä koskevia vaatimuksia koskevilla teknisillä sääntelystandardeilla (ETA:n kannalta merkityksellinen teksti. )

31.3.2017   
            
            
               FI
            
            
               Euroopan unionin virallinen lehti
            
            
               L 87/417
            
         KOMISSION DELEGOITU ASETUS (EU) 2017/589,
   annettu 19 päivänä heinäkuuta 2016,
   Euroopan parlamentin ja neuvoston direktiivin 2014/65/EU täydentämisestä algoritmista kaupankäyntiä harjoittavien sijoituspalveluyritysten toiminnan järjestämistä koskevia vaatimuksia koskevilla teknisillä sääntelystandardeilla
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta 15 päivänä toukokuuta 2014 annetun Euroopan parlamentin ja neuvoston direktiivin 2014/65/EU (1) ja erityisesti sen 17 artiklan 7 kohdan a ja d alakohdan,
   sekä katsoo seuraavaa:
   
               (1)
            
            
               Algoritmista kaupankäyntiä harjoittavan sijoituspalveluyrityksen, joka tarjoaa suoraa sähköistä markkinoillepääsyä tai toimii yleisenä määritysosapuolena, käyttämien järjestelmien ja riskinhallintamenetelmien olisi oltava tehokkaita, niiden olisi siedettävä häiriöitä ja niillä olisi oltava riittävä kapasiteetti ottaen huomioon kyseisen sijoituspalveluyrityksen liiketoimintamallien luonne, laajuus ja monimuotoisuus.
            
         
               (2)
            
            
               Sijoituspalveluyrityksen olisi siksi puututtava kaikkiin riskeihin, jotka voivat vaikuttaa algoritmisen kaupankäyntijärjestelmän perustekijöihin. Näihin riskeihin kuuluvat myös kyseisen yrityksen kaupankäyntitoiminnassaan käyttämiin laitteistoihin, ohjelmistoihin ja niihin liittyviin tietoliikenneyhteyksiin liittyvät riskit. Sen varmistamiseksi, että algoritmiseen kaupankäyntiin sovelletaan samoja edellytyksiä riippumatta kaupankäynnin muodosta, minkä tahansa tyyppisen toteuttamisjärjestelmän tai toimeksiantojen toteuttamista koskevan järjestelmän olisi kuuluttava tämän asetuksen soveltamisalaan.
            
         
               (3)
            
            
               Osana yleistä hallintokehystään ja päätöksentekokehystään sijoituspalveluyrityksellä olisi oltava selvä ja virallistettu ohjaus- ja hallintojärjestelmä, joka sisältää selkeän vastuunjaon, tehokkaat menettelyt tietojen välittämiseksi sekä tehtävien ja vastuiden erottelun. Järjestelmän tarkoituksena on vähentää riippuvuutta yhdestä ainoasta henkilöstä tai yksiköstä.
            
         
               (4)
            
            
               Vaatimustenmukaisuuden testaus olisi tehtävä sen tarkastamiseksi, että sijoituspalveluyrityksen kaupankäyntijärjestelmät ovat asianmukaisesti yhteydessä ja vuorovaikutuksessa kauppapaikan ja suoran markkinoillepääsyn tarjoajan kaupankäyntijärjestelmien kanssa ja että markkinatietoja käsitellään asianmukaisesti.
            
         
               (5)
            
            
               Sijoituspäätöksiä koskevat algoritmit tekevät automaattisia päätöksiä kaupankäynnistä määrittämällä, mikä rahoitusväline olisi ostettava tai myytävä. Toimeksiantojen toteutusta koskevat algoritmit optimoivat toimeksiantoja toteuttavia prosesseja tuottamalla tai antamalla automaattisesti toimeksiantoja tai hintatarjouksia yhdelle tai useammalle kauppapaikalle, kun sijoituspäätös on tehty. Kaupankäyntialgoritmit, jotka ovat sijoituspäätöksiä koskevia algoritmeja, olisi erotettava muista toimeksiantojen toteutusta koskevista algoritmeista ottaen huomioon niiden mahdolliset vaikutukset markkinoiden yleiseen tasapuoliseen ja moitteettomaan toimintaan.
            
         
               (6)
            
            
               Kaupankäyntialgoritmien testausta koskevien vaatimusten olisi perustuttava siihen mahdolliseen vaikutukseen, joka kyseisillä algoritmeilla voi olla markkinoiden yleiseen tasapuoliseen ja moitteettomaan toimintaan. Tältä osin vain aidot sijoituspäätöksiä koskevat algoritmit, jotka tuottavat toimeksiantoja, jotka voidaan toteuttaa ainoastaan ei-automaattisilla keinoilla ja jotka vaativat ihmisen osallistumisen, olisi vapautettava testausvaatimuksia.
            
         
               (7)
            
            
               Ottaessaan käyttöön kaupankäyntialgoritmeja sijoituspalveluyrityksen olisi varmistettava kaupankäyntialgoritmien valvottu käyttöönotto riippumatta siitä, ovatko kaupankäyntialgoritmit uusia tai onko ne aiemmin otettu onnistuneesti käyttöön toisessa kauppapaikassa ja onko niiden rakennetta muutettu olennaisesti. Kaupankäyntialgoritmien valvotulla käyttöönotolla olisi varmistettava, että kaupankäyntialgoritmit toimivat odotetusti tuotantoympäristössä. Sijoituspalveluyrityksen olisi sen vuoksi asetettava varovaiset limiitit kaupankäynnin kohteena olevien rahoitusvälineiden määrälle, toimeksiantojen hinnalle, arvolle ja määrälle, strategiapositioille sekä kyseessä olevien markkinoiden määrälle ja seurattava algoritmin toimintaa tiiviimmin.
            
         
               (8)
            
            
               Kun arvioidaan, täyttävätkö sijoituspalveluyritykset erityiset toiminnan järjestämistä koskevat vaatimukset, olisi käytettävä itsearviointia, joka sisältää tämän asetuksen liitteessä I esitettyjen kriteerien noudattamisen arvioinnin. Itsearviointiin olisi lisäksi sisällyttävä kaikki muut olosuhteet, joilla voi olla vaikutusta kyseisen sijoituspalveluyrityksen organisaatioon. Itsearviointi olisi tehtävä säännöllisesti, ja sijoituspalveluyrityksen olisi saatava sen avulla täydellinen käsitys käyttämistään kaupankäyntijärjestelmistä ja -algoritmeista sekä algoritmisesta kaupankäynnistä aiheutuvista riskeistä, riippumatta siitä, ovatko kyseiset järjestelmät ja algoritmit sijoituspalveluyrityksen itsensä kehittämiä, onko ne hankittu kolmannelta osapuolelta taikka suunniteltu tai kehitetty tiiviissä yhteistyössä asiakkaan tai kolmannen osapuolen kanssa.
            
         
               (9)
            
            
               Sijoituspalveluyrityksen olisi voitava peruuttaa kaikki tai osa sen toimeksiannoista, jos tämä on tarpeen (kaupankäynnin pysäyttäminen). Jotta peruuttaminen olisi tehokas, sijoituspalveluyrityksen olisi aina voitava saada tietää, mitkä kaupankäyntialgoritmit, kaupankävijät tai asiakkaat ovat toimeksiannosta vastuussa.
            
         
               (10)
            
            
               Algoritmista kaupankäyntiä harjoittavan sijoituspalveluyrityksen olisi seurattava, että sen kaupankäyntijärjestelmiä ei voida käyttää Euroopan parlamentin ja neuvoston asetuksen (EU) N:o 596/2014 (2) vastaisiin tarkoituksiin.
            
         
               (11)
            
            
               Erityyppiset riskit olisi otettava huomioon erityyppisillä valvontamenetelmillä. Kauppaa edeltävä valvonta olisi suoritettava ennen kuin toimeksianto annetaan kauppapaikalle. Sijoituspalveluyrityksen olisi myös seurattava kaupankäyntitoimintaansa ja otettava käyttöön reaaliaikaiset hälytykset, jotka tunnistavat merkkejä tavanomaisesta poikkeavasta kaupankäynnistä tai sijoituspalveluyrityksen kauppaa edeltävien limiittien ylityksestä. Olisi otettava käyttöön kaupan jälkeinen valvonta, jotta voitaisiin seurata sijoituspalveluyrityksen markkina- ja luottoriskejä kaupan jälkeisen täsmäytyksen kautta. Lisäksi mahdolliset markkinoiden väärinkäyttötapaukset ja kauppapaikan sääntöjen rikkominen olisi estettävä erityisten seurantajärjestelmien avulla, jotka hälyttävät viimeistään seuraavana päivänä ja jotka on kalibroitu väärien positiivisten ja väärien negatiivisten hälytysten minimoimiseksi.
            
         
               (12)
            
            
               Reaaliaikaisen seurannan tuottamat hälytykset olisi annettava niin välittömästi kuin teknisesti on mahdollista. Seurannan vuoksi toteutettaviin toimenpiteisiin olisi ryhdyttävä mahdollisimman pian ottaen huomioon asianomaisten henkilöiden ja järjestelmien kohtuullinen tehokkuus ja kustannustaso.
            
         
               (13)
            
            
               Suoraa sähköistä markkinoillepääsyä tarjoavan sijoituspalveluyrityksen olisi aina oltava vastuussa sen suoran sähköisen markkinoillepääsyn asiakkaiden kaupankäynnistä, kun ne käyttävät kyseisen sijoituspalveluyrityksen kaupankäyntikoodia. Suoran sähköisen markkinoillepääsyn tarjoajan olisi sen vuoksi otettava käyttöön toimintatavat ja menettelyt, joilla varmistetaan, että sen suoran sähköisen markkinoillepääsyn asiakkaat noudattavat kyseiseen tarjoajaan sovellettavia vaatimuksia. Kyseisen vastuun olisi oltava pääasiallinen tekijä määritettäessä kauppaa edeltävää ja kaupan jälkeistä valvontaa ja arvioitaessa mahdollisten suoran sähköisen markkinoillepääsyn asiakkaiden soveltuvuutta. Suoran sähköisen markkinoillepääsyn tarjoajalla olisi tämän vuoksi oltava riittävät tiedot sen suoran sähköisen markkinoillepääsyn asiakkaiden aikeista, valmiuksista, taloudellisista resursseista ja luotettavuudesta, mukaan lukien tiedot kurinpitotoimista, joita toimivaltaiset viranomaiset ja kauppapaikat ovat soveltaneet mahdollisiin suoran sähköisen markkinoillepääsyn asiakkaisiin, jos nämä tiedot ovat julkisesti saatavilla.
            
         
               (14)
            
            
               Suoran sähköisen markkinoillepääsyn tarjoajan olisi noudatettava tämän asetuksen säännöksiä silloinkin, kun se ei harjoita algoritmista kaupankäyntiä, koska sen asiakkaat voivat käyttää suoraa sähköistä markkinoillepääsyä harjoittaakseen algoritmista kaupankäyntiä.
            
         
               (15)
            
            
               Suoran sähköisen markkinoillepääsyn mahdollisten asiakkaiden due diligence -arviointi olisi mukautettava asiakkaiden odotettujen kaupankäyntitoimintojen luonteesta, laajuudesta ja monimuotoisuudesta johtuviin riskeihin sekä tarjottuun suoraan sähköiseen markkinoillepääsyyn. Erityisesti olisi arvioitava kaupankäynnin ja toimeksiantojen odotettu volyymi ja asianomaisiin kauppapaikkoihin tarjotun yhteyden luonne.
            
         
               (16)
            
            
               Olisi määriteltävä niiden lomakkeiden sisältö ja muoto, joita huippunopeaa algoritmista kaupankäyntitekniikkaa soveltavan sijoituspalveluyrityksen olisi käytettävä toimittaessaan toimivaltaisille viranomaisille kirjanpidon tekemistään toimeksiannoista, ja se ajanjakso, jolta kirjanpito olisi säilytettävä.
            
         
               (17)
            
            
               Jotta varmistettaisiin johdonmukaisuus verrattuna sijoituspalveluyrityksen yleiseen velvoitteeseen säilyttää toimeksiantoja koskeva kirjanpito, niiden ajanjaksojen pituus, jonka ajan huippunopeaa algoritmista kaupankäyntitekniikkaa harjoittavan sijoituspalveluyrityksen edellytetään säilyttävän tiedot, olisi mukautettava Euroopan parlamentin ja neuvoston asetuksen (EU) N:o 600/2014 (3) 25 artiklan 1 kohdassa säädettyihin aikoihin.
            
         
               (18)
            
            
               Johdonmukaisuuden vuoksi ja rahoitusmarkkinoiden sujuvan toiminnan varmistamiseksi on tarpeen, että tässä asetuksessa annettuja säännöksiä sekä asiaa koskevia kansallisia säännöksiä, joilla direktiivi 2014/65/EU saatetaan osaksi kansallista lainsäädäntöä, sovelletaan samasta päivästä.
            
         
               (19)
            
            
               Tämä asetus perustuu teknisten sääntelystandardien luonnoksiin, jotka Euroopan arvopaperimarkkinaviranomainen, jäljempänä ’EAMV’, on toimittanut komissiolle.
            
         
               (20)
            
            
               EAMV on järjestänyt avoimia julkisia kuulemisia tämän asetuksen perustana olevista teknisten sääntelystandardien luonnoksista, analysoinut niihin mahdollisesti liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1095/2010 (4) 37 artiklalla perustetulta arvopaperimarkkina-alan osallisryhmältä,
            
         ON HYVÄKSYNYT TÄMÄN ASETUKSEN:
   I LUKU
   
      YLEISET TOIMINNAN JÄRJESTÄMISTÄ KOSKEVAT VAATIMUKSET
   
   1 artikla
   Yleiset toiminnan järjestämistä koskevat vaatimukset
   (Direktiivin 2014/65/EU 17 artiklan 1 kohta)
   Sijoituspalveluyrityksen on osana yleistä ohjaus-, hallinto- ja päätöksentekokehystään otettava käyttöön ja seurattava kaupankäyntijärjestelmiään ja -algoritmejaan selkeiden ja virallistettujen ohjaus- ja hallintojärjestelmien avulla ja ottaen huomioon liiketoimintansa luonne, laajuus ja monimuotoisuus, ja sen on vahvistettava seuraavat seikat:
   
               a)
            
            
               selkeä vastuunjako, mukaan lukien menettelyt, joilla hyväksytään kaupankäyntialgoritmien kehittäminen, käyttöönotto ja myöhemmät päivitykset sekä ratkaistaan kaupankäyntialgoritmien seurannan aikana havaitut ongelmat;
            
         
               b)
            
            
               tehokkaat menettelyt tietojen välittämiseksi sijoituspalveluyrityksessä siten, että ohjeita voidaan pyytää ja panna täytäntöön tehokkaasti ja oikea-aikaisesti;
            
         
               c)
            
            
               kaupankäyntiyksiköiden tehtävien ja vastuiden erottelu tukitoimintojen tehtävistä ja vastuista, mukaan lukien riskinhallintaa ja vaatimusten noudattamisen valvontaa koskevat tehtävät, sen varmistamiseksi, ettei luvatonta kaupankäyntitoimintaa voida salata.
            
         2 artikla
   Säännösten noudattamista valvovan toiminnon tehtävät
   (Direktiivin 2014/65/EU 17 artiklan 1 kohta)
   1.   Sijoituspalveluyrityksen on huolehdittava siitä, että sen säännösten noudattamista valvovalla henkilöstöllä on ainakin yleinen käsitys siitä, miten sijoituspalveluyrityksen algoritmiset kaupankäyntijärjestelmät ja kaupankäyntialgoritmit toimivat. Säännösten noudattamista valvovan henkilöstön on oltava säännöllisesti yhteydessä niiden yrityksessä olevien henkilöiden kanssa, joilla on yksityiskohtaiset tekniset tiedot yrityksen algoritmisista kaupankäyntijärjestelmistä ja algoritmeista.
   2.   Sijoituspalveluyrityksen on myös varmistettava, että säännösten noudattamista valvovalla henkilöstöllä on aina yhteys sijoituspalveluyrityksen henkilöön tai henkilöihin, jotka voivat käyttää 12 artiklassa tarkoitettua toimintoa (kaupankäynnin pysäyttäminen), tai välitön mahdollisuus käyttää itse kaupankäynnin pysäyttävää toimintoa ja yhteys kustakin kaupankäyntijärjestelmästä tai algoritmista vastaaviin henkilöihin.
   3.   Jos säännösten noudattamista valvova toiminto tai osa siitä ulkoistetaan kolmannelle osapuolelle, sijoituspalveluyrityksen on annettava kyseiselle kolmannelle osapuolelle samanlainen pääsy tietoihin kuin se antaisi omalle säännösten noudattamista valvovalle henkilöstölleen. Sijoituspalveluyrityksen on varmistettava, että jos säännösten noudattamista valvova toiminto ulkoistetaan,
   
               a)
            
            
               tietosuoja taataan;
            
         
               b)
            
            
               sisäiset ja ulkoiset tarkastajat tai toimivaltainen viranomainen voivat tarkastaa säännösten noudattamista valvovan toiminnon.
            
         3 artikla
   Henkilöstö
   (Direktiivin 2014/65/EU 17 artiklan 1 kohta)
   1.   Sijoituspalveluyrityksellä on oltava riittävä määrä henkilöstöä, jolla on kyseisen yrityksen algoritmisten kaupankäyntijärjestelmien ja kaupankäyntialgoritmien hallitsemiseksi tarvittavat taidot ja riittävät tekniset tiedot seuraavista seikoista:
   
               a)
            
            
               asianomaiset kaupankäyntijärjestelmät ja -algoritmit;
            
         
               b)
            
            
               kyseisten järjestelmien ja algoritmien seuranta ja testaus;
            
         
               c)
            
            
               kaupankäyntistrategiat, joita sijoituspalveluyritys käyttää algoritmisten kaupankäyntijärjestelmiensä ja kaupankäyntialgoritmiensa avulla;
            
         
               d)
            
            
               sijoituspalveluyrityksen oikeudelliset velvoitteet.
            
         2.   Sijoituspalveluyrityksen on määriteltävä 1 kohdassa tarkoitetut tarvittavat taidot. Edellä 1 kohdassa tarkoitetulla henkilöstöllä on oltava tarvittavat taidot rekrytointihetkellä tai sen on hankittavat taidot koulutuksen avulla rekrytoinnin jälkeen. Sijoituspalveluyrityksen on varmistettava, että kyseisen henkilöstön taidot pysyvät ajan tasalla henkilöstön jatkuvan koulutuksen avulla, ja arvioitava heidän taitonsa säännöllisesti.
   3.   Edellä 2 kohdassa tarkoitettu henkilöstön koulutus on mukautettava henkilöstön kokemukseen ja vastuisiin ottaen huomioon sijoituspalveluyritysten toiminnan luonne, laajuus ja monimuotoisuus. Erityisesti toimeksiantojen antamiseen osallistuvan henkilöstön on saatava koulutusta, joka koskee toimeksiantojen antamisjärjestelmää ja markkinoiden väärinkäyttöä.
   4.   Sijoituspalveluyrityksen on varmistettava, että algoritmisen kaupankäynnin riskinhallintaa ja vaatimusten noudattamisen valvontaa koskevista tehtävistä vastaavalla henkilökunnalla on
   
               a)
            
            
               riittävät tiedot algoritmisesta kaupankäynnistä ja strategioista;
            
         
               b)
            
            
               riittävät taidot, jotta se pystyy ryhtymään toimenpiteisiin automaattisten hälytysten tietojen perusteella;
            
         
               c)
            
            
               riittävät valtuudet ryhtyä toimiin algoritmisesta kaupankäynnistä vastaavaa henkilöstöä vastaan, jos tällainen kaupankäynti saa aikaan tavanomaisesta poikkeavaa kaupankäyntiä tai epäilyjä markkinoiden väärinkäytöstä.
            
         4 artikla
   Tietotekniikan ulkoistaminen ja hankinta
   (Direktiivin 2014/65/EU 17 artiklan 1 kohta)
   1.   Sijoituspalveluyrityksen vastuu tämän asetuksen mukaisista velvoitteistaan säilyy täysin ennallaan, kun se ulkoistaa tai hankkii algoritmisessa kaupankäynnissä käytettävää ohjelmistoa tai laitteistoa.
   2.   Sijoituspalveluyrityksellä on oltava riittävät tiedot ja tarvittava dokumentointi, jotta se voi varmistaa 1 kohdan tehokkaan noudattamisen, kun se ulkoistaa tai hankkii algoritmisessa kaupankäynnissä käytettävän ohjelmiston tai laitteiston.
   II LUKU
   
      KAUPANKÄYNTIJÄRJESTELMIEN HÄIRIÖNSIETOKYKY
   
   
      I JAKSO
   
   
      
         Algoritmisten kaupankäyntijärjestelmien ja -strategioiden testaus ja käyttöönotto
      
   
   5 artikla
   Yleinen menetelmä
   (Direktiivin 2014/65/EU 17 artiklan 1 kohta)
   1.   Ennen kuin sijoituspalveluyritys ottaa käyttöön algoritmisen kaupankäyntijärjestelmän, kaupankäyntialgoritmin tai algoritmisen kaupankäyntistrategian tai tekee niihin merkittäviä päivityksiä, sen on vahvistettava selkeästi määritetyt menetelmät kyseisten järjestelmien, algoritmien tai strategioiden kehittämiseksi ja testaamiseksi.
   2.   Sijoituspalveluyrityksen toimivan johdon nimeämän henkilön on hyväksyttävä algoritmisen kaupankäyntijärjestelmän, kaupankäyntialgoritmin tai algoritmisen kaupankäyntistrategian käyttöönotto tai merkittävä päivitys.
   3.   Edellä 1 kohdassa tarkoitetut menetelmät kattavat algoritmisen kaupankäyntijärjestelmän, kaupankäyntialgoritmin tai algoritmisen kaupankäyntistrategian suunnittelun, suorituskyvyn, kirjanpidon ja hyväksymisen. Niissä määritetään myös vastuunjako, riittävien voimavarojen osoittaminen sekä menettelyt, joilla pyydetään ohjeita sijoituspalveluyrityksessä.
   4.   Edellä 1 kohdassa tarkoitetuilla menetelmillä varmistetaan, että algoritminen kaupankäyntijärjestelmä, kaupankäyntialgoritmi tai algoritminen kaupankäyntistrategia
   
               a)
            
            
               ei toimi ei-toivotulla tavalla;
            
         
               b)
            
            
               on tässä asetuksessa säädettyjen sijoituspalveluyritysten velvoitteiden mukainen;
            
         
               c)
            
            
               on niiden kauppapaikkojen sääntöjen ja järjestelmien mukainen, joihin sijoituspalveluyrityksellä on pääsy;
            
         
               d)
            
            
               ei aiheuta tavanomaisesta poikkeavaa kaupankäyntiä ja jatkaa tehokasta toimintaa stressikausien markkinaolosuhteissa, jolloin se tarvittaessa mahdollistaa algoritmisen kaupankäyntijärjestelmän tai kaupankäyntialgoritmin sulkeutumisen.
            
         5.   Sijoituspalveluyrityksen on mukautettava testausmenetelmänsä kauppapaikkoihin ja markkinoihin, joilla kaupankäyntialgoritmia käytetään. Sijoituspalveluyrityksen on suoritettava lisätestejä, jos tehdään merkittäviä muutoksia, jotka kohdistuvat algoritmiseen kaupankäyntijärjestelmään tai pääsyyn siihen kauppapaikkaan, jossa algoritmista kaupankäyntijärjestelmää, kaupankäyntialgoritmia tai algoritmista kaupankäyntistrategiaa on käytettävä.
   6.   Edellä olevia 2–5 kohtaa sovelletaan ainoastaan kaupankäyntialgoritmeihin, jotka johtavat toimeksiantojen toteuttamisiin.
   7.   Sijoituspalveluyrityksen on kirjattava kaikki algoritmiseen kaupankäyntiin käytettyyn ohjelmistoon tehdyt olennaiset muutokset, jotta se voi määrittää
   
               a)
            
            
               milloin muutos tehtiin;
            
         
               b)
            
            
               henkilön, joka teki muutoksen;
            
         
               c)
            
            
               henkilön, joka hyväksyi muutoksen;
            
         
               d)
            
            
               muutoksen luonteen.
            
         6 artikla
   Vaatimustenmukaisuuden testaus
   (Direktiivin 2014/65/EU 17 artiklan 1 kohta)
   1.   Sijoituspalveluyrityksen on testattava, että sen algoritmiset kaupankäyntijärjestelmät ja kaupankäyntialgoritmit täyttävät seuraavien järjestelmien vaatimukset:
   
               a)
            
            
               kauppapaikan järjestelmä jossakin seuraavista tapauksista:
               
                           i)
                        
                        
                           kauppapaikkaan pääsyn yhteydessä jäsenen ominaisuudessa;
                        
                     
                           ii)
                        
                        
                           ensimmäisen yhteydenoton yhteydessä kyseiseen kauppapaikkaan tuettua pääsyä koskevan järjestelyn kautta;
                        
                     
                           iii)
                        
                        
                           kun kyseisen kauppapaikan järjestelmät muuttuvat olennaisesti;
                        
                     
                           iv)
                        
                        
                           ennen kyseisen sijoituspalveluyrityksen algoritmisen kaupankäyntijärjestelmän, kaupankäyntialgoritmin tai algoritmisen kaupankäyntistrategian käyttöönottoa tai olennaista päivitystä;
                        
                     
         
               b)
            
            
               suoraa markkinoillepääsyä tarjoavan palveluntarjoajan järjestelmä jossakin seuraavista tapauksista:
               
                           i)
                        
                        
                           ensimmäisen kauppapaikkaan pääsyn yhteydessä suoraa markkinoillepääsyä koskevan järjestelyn kautta;
                        
                     
                           ii)
                        
                        
                           kun tehdään olennainen muutos, joka vaikuttaa kyseisen tarjoajan suoraa markkinoillepääsyä koskevaan toimintoon;
                        
                     
                           iii)
                        
                        
                           ennen kyseisen sijoituspalveluyrityksen algoritmisen kaupankäyntijärjestelmän, kaupankäyntialgoritmin tai algoritmisen kaupankäyntistrategian käyttöönottoa tai olennaista päivitystä.
                        
                     
         2.   Vaatimustenmukaisuuden testauksella on tarkistettava, toimivatko algoritmisen kaupankäyntijärjestelmän tai kaupankäyntialgoritmin perusosat oikein ja kauppapaikan tai suoraa markkinoillepääsyä tarjoavan palveluntarjoajan vaatimusten mukaisesti. Testauksella on tätä varten todennettava, että algoritminen kaupankäyntijärjestelmä tai kaupankäyntialgoritmi
   
               a)
            
            
               on vuorovaikutuksessa kauppapaikan täsmäytyslogiikan kanssa niin kuin on tarkoitettu;
            
         
               b)
            
            
               käsittelee asianmukaisesti kauppapaikasta ladatut tietovirrat.
            
         7 artikla
   Testausympäristöt
   (Direktiivin 2014/65/EU 17 artiklan 1 kohta)
   1.   Sijoituspalveluyrityksen on varmistettava, että 5 artiklan 4 kohdan a, b ja d alakohdassa vahvistettujen kriteerien noudattamisen testaaminen suoritetaan ympäristössä, joka on erillään tuotantoympäristöstä, ja että sitä käytetään erityisesti algoritmisten kaupankäyntijärjestelmien ja kaupankäyntialgoritmien testaamiseen ja kehittämiseen.
   Sovellettaessa ensimmäistä alakohtaa tuotantoympäristöllä tarkoitetaan ympäristöä, jossa algoritmiset kaupankäyntijärjestelmät tosiasiallisesti toimivat ja joka sisältää kaupankävijöiden käyttämät ohjelmistot ja laitteistot, toimeksiantojen reitityksen kauppapaikoille, markkinatiedot, riippuvaiset tietokannat, riskinhallintajärjestelmät, tiedonkeruun, analysointijärjestelmät ja kaupan jälkeiseen käsittelyyn käytetyt järjestelmät.
   2.   Sijoituspalveluyritys voi täyttää 1 kohdassa tarkoitetut testausvaatimukset käyttämällä omaa testausympäristöään tai kauppapaikan, suoran sähköisen markkinoillepääsyn tarjoajan tai myyjän tarjoamaa testausympäristöä.
   3.   Sijoituspalveluyritys on aina täysin vastuussa algoritmisten kaupankäyntijärjestelmiensä, kaupankäyntialgoritmiensa tai algoritmisten kaupankäyntistrategioidensa testaamisesta sekä niihin mahdollisesti tarvittavien muutosten tekemisestä.
   8 artikla
   Algoritmien valvottu käyttöönotto
   (Direktiivin 2014/65/EU 17 artiklan 1 kohta)
   Ennen kaupankäyntialgoritmin käyttöönottoa sijoituspalveluyrityksen on asetettava ennalta määritellyt limiitit
   
               a)
            
            
               kaupankäynnin kohteena olevien rahoitusvälineiden määrälle;
            
         
               b)
            
            
               toimeksiantojen hinnalle, arvolle ja määrille;
            
         
               c)
            
            
               strategiapositioille; ja
            
         
               d)
            
            
               niiden kauppapaikkojen määrälle, joille toimeksiannot lähetetään.
            
         
      2 JAKSO
   
   
      
         Käyttöönoton jälkeinen hallinto
      
   
   9 artikla
   Vuotuinen itsearviointi ja validointi
   (Direktiivin 2014/65/EU 17 artiklan 1 kohta)
   1.   Sijoituspalveluyrityksen on tehtävä vuosittain itsearviointi ja validointi ja annettava tämän menettelyn perusteella validointikertomus. Tässä menettelyssä sijoituspalveluyrityksen on tarkasteltava, arvioitava ja validoitava seuraavat seikat:
   
               a)
            
            
               algoritmiset kaupankäyntijärjestelmänsä, kaupankäyntialgoritminsa ja algoritmiset kaupankäyntistrategiansa;
            
         
               b)
            
            
               hallintoa, vastuuvelvollisuutta ja hyväksyntää koskevat puitteensa;
            
         
               c)
            
            
               järjestelyt liiketoimintansa jatkuvuuden varmistamiseksi;
            
         
               d)
            
            
               miten se kaiken kaikkiaan noudattaa direktiivin 2014/65/EU 17 artiklaa liiketoimintansa luonteeseen, laajuuteen ja monimuotoisuuteen nähden.
            
         Itsearvioinnin on lisäksi sisällettävä vähintään analyysi tämän asetuksen liitteessä I esitettyjen perusteiden noudattamisesta.
   2.   Komission delegoidun asetuksen (EU) 2017/565 (5) 23 artiklan 2 kohdassa tarkoitetun sijoituspalveluyrityksen riskinhallintatoiminnon on laadittava validointikertomus ja osoitettava tehtävään henkilöstöä, jolla on tarvittava tekninen tietämys. riskinhallintatoiminnon on ilmoitettava säännösten noudattamista valvovalle toiminnolle validointikertomuksessa mahdollisesti havaitut puutteet.
   3.   Validointikertomus on alistettava yrityksen sisäisen tarkastuksen tarkastettavaksi, jos tällainen toiminto on olemassa, ja sijoituspalveluyrityksen toimivan johdon on hyväksyttävä se.
   4.   Sijoituspalveluyrityksen on korjattava validointikertomuksessa havaitut puutteet.
   5.   Jos sijoituspalveluyritys ei ole ottanut käyttöön (EU) 2017/565 23 artiklan 2 kohdassa tarkoitettua riskinhallintatoimintoa, tässä asetuksessa säädettyjä riskinhallintatoimintoon kohdistuvia vaatimuksia sovelletaan kaikkiin muihin toimintoihin, jotka sijoituspalveluyritys on ottanut käyttöön (EU) 2017/565 23 artiklan 2 kohdan mukaisesti.
   10 artikla
   Stressitestien suorittaminen
   (Direktiivin 2014/65/EU 17 artiklan 1 kohta)
   Sijoituspalveluyrityksen on testattava osana 9 artiklassa tarkoitettua vuotuista itsearviointiaan, että sen algoritmiset kaupankäyntijärjestelmät ja 12–18 artiklassa tarkoitetut menettelyt ja valvonta selviytyvät kasvaneista toimeksiantovirroista tai markkinoiden stressiolosuhteista. Sijoituspalveluyrityksen on laadittava kyseiset testit, ja niissä on otettava huomioon sen kaupankäyntitoiminnan ja kaupankäyntijärjestelmien luonne. Sijoituspalveluyrityksen on varmistettava, että testit suoritetaan siten, että ne eivät vaikuta tuotantoympäristöön. Näihin testeihin on kuuluttava
   
               a)
            
            
               testaaminen käyttämällä suuria viestiliikennemääriä, jolloin käytetään suurinta sijoituspalveluyrityksen vastaanottamien ja lähettämien viestien määrää kuudelta edelliseltä kuukaudelta kerrottuna kahdella;
            
         
               b)
            
            
               testaaminen käyttämällä suuria kauppojen määriä, jolloin käytetään suurinta sijoituspalveluyrityksen saavuttamaa kauppojen määrää kuudelta edelliseltä kuukaudelta kerrottuna kahdella.
            
         11 artikla
   Olennaisten muutosten hallinta
   (Direktiivin 2014/65/EU 17 artiklan 1 kohta)
   1.   Sijoituspalveluyrityksen on varmistettava, että kun algoritmiseen kaupankäyntiin liittyvään tuotantoympäristöön ehdotetaan olennaisia muutoksia, sijoituspalveluyrityksen toimivan johdon nimeämä henkilö arvioi ensin kyseisen muutoksen. Arvioinnin perusteellisuuden on oltava oikeassa suhteessa ehdotetun muutoksen laajuuteen.
   2.   Sijoituspalveluyrityksen on otettava käyttöön menettelyt sen varmistamiseksi, että kaikista sen järjestelmien toimintojen muutoksista ilmoitetaan kaupankäyntialgoritmista vastaaville kaupankävijöille sekä säännösten noudattamista valvovalle toiminnolle ja riskinhallintatoiminnolle.
   
      3 JAKSO
   
   
      
         Keinot häiriönsietokyvyn varmistamiseksi
      
   
   12 artikla
   Kaupankäynnin pysäyttäminen
   (Direktiivin 2014/65/EU 17 artiklan 1 kohta)
   1.   Sijoituspalveluyrityksen on voitava peruuttaa välittömästi hätätoimenpiteenä jotkin tai kaikki sen toteuttamattomat toimeksiannot, jotka on annettu jollekin tai kaikille kauppapaikoille, johon sijoituspalveluyrityksellä on yhteys (kaupankäynnin pysäyttäminen).
   2.   Sovellettaessa 1 kohtaa toteuttamattomiin toimeksiantoihin kuuluvat myös ne, jotka ovat peräisin yksittäisiltä kaupankävijöiltä, kaupankäyntiyksiköiltä tai tapauksen mukaan asiakkailta.
   3.   Sovellettaessa 1 ja 2 kohtaa sijoituspalveluyrityksen on voitava tunnistaa, mikä kaupankäyntialgoritmi ja mikä välittäjä, kaupankäyntiyksikkö tai tapauksen mukaan asiakas on vastuussa kustakin kauppapaikkaan lähetetystä toimeksiannosta.
   13 artikla
   Automaattinen valvontajärjestelmä markkinoiden manipuloinnin havaitsemiseksi
   (Direktiivin 2014/65/EU 17 artiklan 1 kohta)
   1.   Sijoituspalveluyrityksen on seurattava kaikkea kaupankäyntitoimintaa, joka tapahtuu sen kaupankäyntijärjestelmien välityksellä, mukaan luettuna asiakkaidensa kaupankäyntitoiminta, mahdollisesta markkinoiden manipuloinnista kertovien merkkien varalta, sellaisena kuin se on määritelty asetuksen (EU) N:o 596/2014 12 artiklassa.
   2.   Sovellettaessa edellä olevaa 1 kohtaa sijoituspalveluyrityksen on otettava käyttöön automaattinen valvontajärjestelmä, joka seuraa tehokkaasti toimeksiantoja ja liiketoimia, tuottaa hälytyksiä ja raportteja ja tarvittaessa käyttää havainnollistamistyökaluja, ja pidettävä kyseistä järjestelmää yllä.
   3.   Automaattisen valvontajärjestelmän on katettava kaikki sijoituspalveluyrityksen toteuttamat kaupankäyntitoiminnot ja kaikki sen antamat toimeksiannot. Järjestelmä on suunniteltava ottaen huomioon sijoituspalveluyrityksen kaupankäyntitoiminnan luonne, laajuus ja monimuotoisuus, esimerkiksi kaupankäynnin kohteena olevien rahoitusvälineiden tyyppi ja määrä, sijoituspalveluyrityksen toimeksiantovirran koko ja monimuotoisuus sekä ne markkinat, joihin sijoituspalveluyrityksellä on pääsy.
   4.   Sijoituspalveluyrityksen on ristiintarkastettava kaikki epäilyttävään kaupankäyntitoimintaan viittaavat tiedot, jotka sen automaattinen valvontajärjestelmä on tuottanut tutkimusvaiheen aikana, kyseisen yrityksen muun asiaankuuluvan kaupankäyntitoiminnan kanssa.
   5.   Sijoituspalveluyrityksen automaattista valvontajärjestelmää on voitava mukauttaa muutoksiin sijoituspalveluyrityksen lakisääteisissä velvoitteissa ja kaupankäyntitoiminnassa, mukaan lukien sen ja sen asiakkaiden kaupankäyntistrategian muutokset.
   6.   Sijoituspalveluyrityksen on tarkasteltava automaattista valvontajärjestelmäänsä vähintään kerran vuodessa sen arvioimiseksi, ovatko kyseinen järjestelmä ja siinä käytetyt muuttujat ja suodattimet edelleen riittäviä sijoituspalveluyrityksen lakisääteisiä velvoitteita ja kaupankäyntitoimintaa varten, mukaan lukien sen kyky minimoida väärät positiiviset ja väärät negatiiviset valvonnan tuottamat hälytykset.
   7.   Käyttämällä riittävän hienojakoista ajan tarkkuusastetta sijoituspalveluyrityksen automaattisen valvontajärjestelmän on pystyttävä lukemaan, näyttämään uudelleen ja analysoimaan toimeksiantoja ja liiketoimia koskevia tietoja jälkikäteen, ja sillä on oltava riittävä kapasiteetti, jotta se kykenee tarpeen mukaan toimimaan automatisoidussa lyhytviiveisessä kaupankäyntiympäristössä. Sen on myös kyettävä tuottamaan käyttökelpoisia hälytyksiä seuraavan kaupankäyntipäivän alussa, tai jos on kyse manuaalisista prosesseista, seuraavan kaupankäyntipäivän päättyessä. Sijoituspalveluyrityksen valvontajärjestelmään on kuuluttava asianmukaiset asiakirjat ja menettelyt, jotta voidaan tehokkaasti ryhtyä toimenpiteisiin sen antamien hälytysten perusteella.
   8.   Sijoituspalveluyrityksen kaupankäyntitoiminnan seurannasta vastaavan henkilöstön on 1–7 kohdan soveltamiseksi raportoitava säännösten noudattamista valvovalle toiminnolle kaikki kaupankäynti, joka ei ehkä noudata sijoituspalveluyrityksen toimintatapoja ja menettelyitä tai sen lakisääteisiä velvoitteita. Säännösten noudattamista valvovan toiminnon on arvioitava nämä tiedot ja ryhdyttävä asianmukaisiin toimiin. Kyseisiin toimiin kuuluu kauppapaikalle ilmoittaminen tai epäilyttävän liiketoimen tai toimeksiannon ilmoittaminen asetuksen (EU) N:o 596/2014 16 artiklan mukaisesti.
   9.   Sijoituspalveluyrityksen on huolehdittava siitä, että sen kauppoja ja tilejä koskeva kirjanpito on tarkka, täydellinen ja johdonmukainen, yhdistämällä niin pian kuin se on käytännössä mahdollista sähköistä kaupankäyntiä koskevat päiväkirjansa kirjanpitoon, jonka sen kauppapaikat, välittäjät, määritysosapuolet, keskusvastapuolet ja tiedon tarjoajat tai muut asiaankuuluvat liiketoimintakumppanit ovat toimittaneet, kun se on tarpeen ja asianmukaista ottaen huomioon liiketoiminnan luonne, laajuus ja monimuotoisuus.
   14 artikla
   Liiketoiminnan jatkuvuutta koskevat järjestelyt
   (Direktiivin 2014/65/EU 17 artiklan 1 kohta)
   1.   Sijoituspalveluyrityksellä on oltava käytössään liiketoiminnan luonteeseen, laajuuteen ja monimuotoisuuteen nähden asianmukaiset liiketoiminnan jatkuvuutta koskevat järjestelyt sen algoritmisia kaupankäyntijärjestelmiä varten. Nämä järjestelyt on dokumentoitava pysyvällä välineellä.
   2.   Sijoituspalveluyrityksen liiketoiminnan jatkuvuutta koskevilla järjestelyillä on käsiteltävä häiriötilanteet tehokkaasti ja tarvittaessa varmistettava, että algoritminen kaupankäynti käynnistetään nopeasti uudelleen. Nämä järjestelyt on mukautettava kunkin kauppapaikan, johon on pääsy, kaupankäyntijärjestelmiin ja niihin on sisällyttävä seuraavat:
   
               a)
            
            
               hallintokehys liiketoiminnan jatkuvuutta koskevan järjestelyn kehittämistä ja käyttöönottoa varten;
            
         
               b)
            
            
               valikoima mahdollisia epäsuotuisia skenaarioita, jotka liittyvät algoritmisten kaupankäyntijärjestelmien toimintaan, mukaan lukien häiriöt järjestelmien, henkilöstön, toimitilojen, ulkopuolisten toimittajien tai datakeskusten saatavuudessa tai kriittisten tietojen ja asiakirjojen häviäminen tai muuttuminen;
            
         
               c)
            
            
               menettelyt kaupankäyntijärjestelmän siirtämiseksi varatiloihin ja sen käyttäminen sieltä käsin, jos varatilojen pito on asianmukaista sijoituspalveluyrityksen algoritmisen kaupankäyntitoiminnan luonteeseen, laajuuteen ja monimuotoisuuteen nähden;
            
         
               d)
            
            
               henkilöstön koulutus liiketoiminnan jatkuvuutta koskevien järjestelyiden toteuttamisesta;
            
         
               e)
            
            
               edellä 12 artiklassa tarkoitetun toiminnon käyttöä koskevat toimintalinjat;
            
         
               f)
            
            
               järjestelyt asianomaisen kaupankäyntialgoritmin tai kauppajärjestelmän sulkemiseksi tarvittaessa;
            
         
               g)
            
            
               vaihtoehtoiset järjestelyt, joilla sijoituspalveluyritys voi hoitaa avoinna olevat toimeksiannot ja positiot.
            
         3.   Sijoituspalveluyrityksen on huolehdittava siitä, että sen kaupankäyntialgoritmi tai kauppajärjestelmä voidaan sulkea sen liiketoiminnan jatkuvuutta koskevien järjestelyiden mukaisesti aiheuttamatta tavanomaisesta poikkeavaa kaupankäyntiä.
   4.   Sijoituspalveluyrityksen on tarkastettava ja testattava liiketoiminnan jatkuvuutta koskevat järjestelynsä vuosittain ja muutettava järjestelyjä tarkastuksen perusteella.
   15 artikla
   Kauppaa edeltävä valvonta toimeksiantoa tallennettaessa
   (Direktiivin 2014/65/EU 17 artiklan 1 kohta)
   1.   Sijoituspalveluyrityksen on toteutettava seuraava kauppaa edeltävä valvonta toimeksiantoa tallennettaessa kaikille rahoitusinstrumenteille:
   
               a)
            
            
               hintarajat, jotka automaattisesti estävät tai peruuttavat toimeksiannot, jotka eivät täytä eri rahoitusinstrumenteille asetettuja erilaisia hintaparametreja, toimeksianto kerrallaan ja tietyn ajan kuluessa;
            
         
               b)
            
            
               toimeksiannon arvolle asetettu limiitti, joka estää arvoltaan epätavallisen suurten toimeksiantojen tallentamisen tarjouskirjaan;
            
         
               c)
            
            
               toimeksiannon volyymille asetettu limiitti, joka estää kooltaan epätavallisen suurten toimeksiantojen tallentamisen tarjouskirjaan;
            
         
               d)
            
            
               viestien enimmäismäärä, joka estää toimeksiannon antamiseen, muuttamiseen tai peruuttamiseen liittyvien viestien liiallisen määrän lähettämisen tarjouskirjoihin.
            
         2.   Sijoituspalveluyrityksen on viipymättä sisällytettävä kaikki kauppapaikkaan lähetetyt toimeksiannot 1 kohdassa tarkoitettujen kauppaa edeltävien limiittien laskentaan.
   3.   Sijoituspalveluyrityksellä on oltava käytössään toistuvia ja automaattisia toimeksiantojen toteutusta rajoittavia kuristimia, joilla valvotaan algoritmisen kaupankäyntistrategian soveltamiskertojen lukumäärää. Sen jälkeen, kun ennalta määrätty määrä toistuvia toteutuksia on saavutettu, kaupankäyntijärjestelmän on automaattisesti kytkeydyttävä pois päältä, kunnes tehtävään nimetty henkilöstön jäsen kytkee sen jälleen päälle.
   4.   Sijoituspalveluyrityksen on asetettava markkina- ja luottoriskilimiitit, jotka perustuvat sen pääomapohjaan, määritysmenettelyihin, kaupankäyntistrategiaan, riskirajoihin, kokemukseen ja tiettyihin muuttujiin, kuten sen ajan pituus, jonka sijoituspalveluyritys on ollut mukana algoritmisessa kaupankäynnissä ja sen riippuvuus kolmannen osapuolen myyjistä. Sijoituspalveluyrityksen on mukautettava kyseiset markkina- ja luottoriskilimiitit niin, että ne vastaavat kullakin markkinalla erilaisten hinta- ja likviditeettitasojen muutosten vaikutusta toimeksiantoihin.
   5.   Sijoituspalveluyrityksen on estettävä tai peruutettava automaattisesti kaupankävijältä tulevat toimeksiannot, jos se havaitsee, että kyseisellä kaupankävijällä ei ole lupaa käydä kauppaa tietyllä rahoitusvälineellä. Sijoituspalveluyrityksen on estettävä tai peruutettava automaattisesti toimeksiannot, jos ne voivat vaarantaa yrityksen omat riskirajat. Valvonnan on kohdistuttava tarvittaessa vastuisiin, jotka kohdistuvat asiakkaisiin, rahoitusvälineisiin, kaupankävijöihin, kaupankäyntiyksiköihin, tai katettava sijoituspalveluyritys kokonaisuudessaan.
   6.   Sijoituspalveluyrityksellä on oltava käytössään menettelyt ja järjestelyt, joiden avulla se voi käsitellä kauppaa edeltävässä valvonnassaan estetyt toimeksiannot, jotka sijoituspalveluyritys kuitenkin haluaa antaa. Näitä menettelyjä ja järjestelyjä on sovellettava yksittäiseen kauppaan väliaikaisesti ja poikkeuksellisissa olosuhteissa. riskinhallintatoiminnon on tarkastettava ne, ja niille on oltava sijoituspalveluyrityksen nimeämän henkilön hyväksyntä.
   16 artikla
   Reaaliaikainen seuranta
   (Direktiivin 2014/65/EU 17 artiklan 1 kohta)
   1.   Sinä aikana, kun sijoituspalveluyritys lähettää toimeksiantoja kauppapaikkaan, sen on seurattava reaaliaikaisesti kaikkea, mukaan lukien asiakkaidensa, algoritmista kaupankäyntiä, joka tapahtuu sen kaupankäyntikoodia käyttäen, tavanomaisesta poikkeavan kaupankäynnin merkkien varalta, myös silloin kun on kyse markkinoiden, omaisuuseräluokkien tai tuotteiden väliset rajat ylittävästä kaupasta tapauksissa, joissa yritys tai sen asiakkaat harjoittavat tällaista toimintaa.
   2.   Algoritmisen kaupankäynnin reaaliaikaisen seurannan suorittaa kaupankäyntialgoritmista tai algoritmisesta kaupankäyntistrategiasta vastaava kaupankävijä ja riskinhallintatoiminto tai tämän säännöksen soveltamista varten perustettu riippumaton riskinhallintatoiminto. Tätä riskinhallintatoimintoa on pidettävä riippumattomana riippumatta siitä, onko reaaliaikaisen seurannan suorittajana sijoituspalveluyrityksen henkilöstön jäsen tai kolmas osapuoli, edellyttäen että tämä toiminto ei ole hierarkkisesti kaupankävijästä riippuvainen ja että se voi riitauttaa tapauksen ja tarpeen mukaan kaupankävijän toimet 1 artiklassa tarkoitetun ohjaus- ja hallintokehyksen puitteissa.
   3.   Reaaliaikaisesta seurannasta vastaavien henkilöstön jäsenten on puututtava operatiivisiin ja sääntelyyn liittyviin ongelmiin ajoissa ja heidän on tarvittaessa käynnistettävä korjaustoimenpiteet.
   4.   Sijoituspalveluyrityksen on varmistettava, että toimivaltainen viranomainen, asianomaiset kauppapaikat sekä tarvittaessa suoran sähköisen markkinoillepääsyn tarjoajat, määritysosapuolet ja keskusvastapuolet saavat milloin tahansa yhteyden reaaliaikaisesta seurannasta vastaaviin henkilöstön jäseniin. Tätä varten sijoituspalveluyrityksen on määriteltävä ja testattava määräajoin sen viestintäkanavia, mukaan lukien yhteydenpitomenettelyt kaupankäyntiajan ulkopuolella sen varmistamiseksi, että hätätilanteessa henkilöstön jäsenet, joilla on riittävät valtuudet, saavat yhteyden toisiinsa ajoissa.
   5.   Reaaliaikaisissa seurantajärjestelmissä on oltava reaaliaikaiset hälytykset, jotka auttavat henkilöstöä havaitsemaan algoritmin avulla toteutettuja ennakoimattomia kaupankäyntitoimintoja. Sijoituspalveluyrityksellä on oltava käytössään menettely, jolla ryhdytään mahdollisimman pian hälytyksen jälkeen korjaaviin toimenpiteisiin, mukaan lukien tarvittaessa järjestäytyneeseen vetäytymiseen markkinoilta. Kyseisten järjestelmien on myös hälytettävä, jos algoritmit ja suoran sähköisen markkinoillepääsyn toimeksiannot aiheuttavat kauppapaikan hintavaihtelurajojen ylityksiä. Reaaliaikaiset hälytykset on annettava viiden sekunnin kuluttua asianomaisesta tapahtumasta.
   17 artikla
   Kaupan jälkeinen valvonta
   (Direktiivin 2014/65/EU 17 artiklan 1 kohta)
   1.   Sijoituspalveluyrityksen on jatkuvasti suoritettava kaupan jälkeistä valvontaansa. Kun kaupan jälkeinen valvonta käynnistyy, sijoituspalveluyrityksen on toteutettava aiheelliset toimenpiteet, jotka voivat sisältää asianomaisen kaupankäyntialgoritmin tai kaupankäyntijärjestelmän mukauttamisen tai sulkemisen tai järjestäytyneen vetäytymisen markkinoilta.
   2.   Edellä 1 kohdassa tarkoitetun kaupan jälkeisen valvonnan on sisällettävä sijoituspalveluyrityksen markkina- ja luottoriskin jatkuva arviointi ja seuranta efektiivisen riskin osalta.
   3.   Sijoituspalveluyrityksen on pidettävä tarkkaa, täydellistä ja johdonmukaista kirjaa kauppoja ja tilejä koskevista tiedoista. Sijoituspalveluyrityksen on sovitettava yhteen sähköistä kaupankäyntiä koskevat päiväkirjansa niihin avoinna olevia toimeksiantoja ja riskejä koskeviin tietoihinsa, jotka ne kauppapaikat, joille se lähettää toimeksiantoja, sen välittäjät tai suoran sähköisen markkinoillepääsyn tarjoajat, sen määritysosapuolet tai keskusvastapuolet ja tietojen tarjoajat tai muut asiaankuuluvat liiketoimintakumppanit ovat toimittaneet. Yhteensovittaminen on tehtävä reaaliajassa, jos edellä mainitut markkinaosapuolet tarjoavat reaaliaikaisia tietoja. Sijoituspalveluyrityksen on voitava laskea reaaliajassa oma, kaupankävijöidensä ja asiakkaidensa jäljellä oleva vastuuarvo.
   4.   Johdannaisten osalta 1 kohdassa tarkoitettuun kaupan jälkeiseen valvontaan on sisällytettävä pitkien, lyhyiden ja yleisten strategiapositioiden enimmäismäärän valvonta, jolloin kaupankäynnin limiitit on asetettava niissä yksiköissä, jotka ovat kyseisille rahoitusvälineille asianmukaisia.
   5.   Sijoituspalveluyrityksen algoritmista ja riskinhallintatoiminnosta vastaavien kaupankävijöiden on suoritettava kaupan jälkeinen seuranta.
   18 artikla
   Turvallisuus ja pääsyn rajoitukset
   (Direktiivin 2014/65/EU 17 artiklan 1 kohta)
   1.   Sijoituspalveluyrityksen on toteutettava tietotekninen strategia, jolla on määritellyt tavoitteet ja toimenpiteet ja joka
   
               a)
            
            
               on sijoituspalveluyrityksen liiketoiminta- ja riskistrategian mukainen ja mukautettu sen operatiiviseen toimintaan ja siihen kohdistuviin riskeihin;
            
         
               b)
            
            
               perustuu luotettavaan tietotekniseen organisaatioon, mukaan lukien palvelu, tuotanto ja kehittäminen;
            
         
               c)
            
            
               on tehokkaan tietoturvan hallinnoinnin vaatimusten mukainen.
            
         2.   Sijoituspalveluyrityksen on perustettava ja ylläpidettävä asianmukaisia fyysistä ja sähköistä turvallisuutta koskevia järjestelyjä, joilla minimoidaan sen tietojärjestelmiin kohdistuvien hyökkäysten riskit ja joihin sisältyy tehokas henkilöllisyyden ja pääsyn hallinta. Näillä järjestelyillä varmistetaan tietojen luottamuksellisuus, eheys, aitous ja saatavuus sekä sijoituspalveluyrityksen tietojärjestelmien luotettavuus ja kestävyys.
   3.   Sijoituspalveluyrityksen on viipymättä ilmoitettava toimivaltaiselle viranomaiselle kaikista sen fyysistä ja sähköistä turvallisuutta koskevien toimien olennaisista rikkomisista. Sen on toimitettava toimivaltaiselle viranomaiselle tapahtumaa käsittelevä raportti, jossa ilmoitetaan tapahtuman luonne, tapahtuman jälkeen toteutetut toimenpiteet sekä vastaavien tapahtumien uudelleen ilmenemisen estämiseksi toteutetut toimet.
   4.   Sijoituspalveluyrityksen on vuosittain tehtävä läpäisytestauksia ja haavoittuvuuskartoituksia kyberhyökkäysten simuloimiseksi.
   5.   Sijoituspalveluyrityksen on varmistettava, että se pystyy yksilöimään kaikki henkilöt, joilla on kriittiset käyttöoikeudet sen tietojärjestelmiin. Sijoituspalveluyrityksen on rajoitettava tällaisten henkilöiden määrää ja valvottava heidän pääsyään tietotekniikkajärjestelmiin jäljitettävyyden varmistamiseksi kaikkina aikoina.
   III LUKU
   
      SUORA SÄHKÖINEN MARKKINOILLEPÄÄSY
   
   19 artikla
   Suoraa sähköistä markkinoillepääsyä koskevat yleiset säännökset
   (Direktiivin 2014/65/EU 17 artiklan 5 kohta)
   Suoran sähköisen markkinoillepääsyn tarjoajan on otettava käyttöön toimintatavat ja menettelyt, joilla varmistetaan, että sen suoran sähköisen markkinoillepääsyn asiakkaiden kaupankäynti on kauppapaikan sääntöjen mukaista sen varmistamiseksi, että suoran sähköisen markkinoillepääsyn tarjoaja täyttää direktiivin 2014/65/EU 17 artiklan 5 kohdan mukaiset vaatimukset.
   20 artikla
   Suoran sähköisen markkinoillepääsyn tarjoajien valvonta
   (Direktiivin 2014/65/EU 17 artiklan 5 kohta)
   1.   Suoran sähköisen markkinoillepääsyn tarjoajan on sovellettava 13, 15 ja 17 artiklassa säädettyä valvontaa ja 16 artiklassa säädettyä reaaliaikaista seurantaa kultakin suoran sähköisen markkinoillepääsyn asiakkaaltaan tulevaan toimeksiantovirtaan. Kyseisen valvonnan ja seurannan on oltava itsenäistä ja erillään suoran sähköisen markkinoillepääsyn asiakkaiden suorittamasta valvonnasta ja seurannasta. Erityisesti suoran sähköisen markkinoillepääsyn asiakkaan toimeksiantojen on aina kuljettava suoran sähköisen markkinoillepääsyn tarjoajan asettaman ja valvoman kauppaa edeltävän valvonnan kautta.
   2.   Suoran sähköisen markkinoillepääsyn tarjoaja voi käyttää omaa kauppaa edeltävää ja kaupan jälkeistä valvontaansa, kolmannen osapuolen tarjoamaa valvontaa tai kauppapaikan tarjoamaa valvontaa ja reaaliaikaista seurantaa. Kaikissa olosuhteissa suoran sähköisen markkinoillepääsyn tarjoaja on vastuussa näiden tarkastusten tehokkuudesta. Suoran sähköisen markkinoillepääsyn tarjoajan on myös varmistettava, että ainoastaan sillä on oikeus vahvistaa tai muuttaa kauppaa edeltävän ja kaupan jälkeisen valvonnan sekä reaaliaikaisen seurannan parametreja tai limiittejä. Suoran sähköisen markkinoillepääsyn tarjoajan on seurattava kauppaa edeltävän ja kaupan jälkeisen valvonnan suorituskykyä jatkuvasti.
   3.   Toimeksiannon antamisen yhteydessä suoritettavan kauppaa edeltävän valvonnan limiittien on perustuttava niihin luotto- ja riskilimiitteihin, joita suoran sähköisen markkinoillepääsyn tarjoaja soveltaa suoran sähköisen markkinoillepääsyn asiakkaidensa kaupankäyntitoimintaan. Näiden limiittien on perustuttava alkuperäiseen due diligence -arviointiin ja määräaikaistarkastukseen, jotka suoran sähköisen markkinoillepääsyn tarjoaja tekee suoran sähköisen markkinoillepääsyn asiakkaastaan.
   4.   Tuettua pääsyä käyttäviin suoran sähköisen markkinoillepääsyn asiakkaisiin sovellettavien parametrien ja limiittien on oltava yhtä tiukkoja kuin niiden, joita sovelletaan suoraa markkinoillepääsyä käyttäviin suoran sähköisen markkinoillepääsyn asiakkaisiin.
   21 artikla
   Suoran sähköisen markkinoillepääsyn tarjoajien järjestelmiä koskevat eritelmät
   (Direktiivin 2014/65/EU 17 artiklan 5 kohta)
   1.   Suoran sähköisen markkinoillepääsyn tarjoajan on varmistettava, että se voi kaupankäyntijärjestelmiensä avulla
   
               a)
            
            
               seurata toimeksiantoja, jotka suoran sähköisen markkinoillepääsyn asiakas on antanut käyttämällä kyseisen suoran sähköisen markkinoillepääsyn tarjoajan kaupankäyntikoodia;
            
         
               b)
            
            
               automaattisesti estää tai peruuttaa toimeksiannot henkilöiltä, jotka käyttävät kaupankäyntijärjestelmiä, jotka antavat algoritmiseen kaupankäyntiin liittyviä toimeksiantoja ja joilla ei ole lupaa lähettää toimeksiantoja suoran sähköisen markkinoillepääsyn kautta;
            
         
               c)
            
            
               automaattisesti estää tai peruuttaa toimeksiannot suoran sähköisen markkinoillepääsyn asiakkaalta niiden rahoitusvälineiden osalta, joilla kyseinen asiakas ei saa käydä kauppaa, käyttämällä sisäisiä tunnusmerkintöjä yksittäisten suoran sähköisen markkinoillepääsyn asiakkaiden tai niiden ryhmän tunnistamiseksi ja estämiseksi;
            
         
               d)
            
            
               automaattisesti estää tai peruuttaa sellaiset suoran sähköisen markkinoillepääsyn asiakkaalta saadut toimeksiannot, jotka ylittävät suoran sähköisen markkinoillepääsyn tarjoajan riskinhallintarajat, soveltamalla valvontaa yksittäisten suoran sähköisen markkinoillepääsyn asiakkaiden, rahoitusvälineiden tai suoran sähköisen markkinoillepääsyn asiakkaiden ryhmien riskeihin;
            
         
               e)
            
            
               keskeyttää sen suoran sähköisen markkinoillepääsyn asiakkaiden välittämät toimeksiantovirrat;
            
         
               f)
            
            
               keskeyttää tai perua suoran sähköisen markkinoillepääsyn palvelut suoran sähköisen markkinoillepääsyn asiakkaille, jos suoran sähköisen markkinoillepääsyn tarjoaja ei ole vakuuttunut siitä, että pääsyn jatkaminen olisi yhdenmukaista sen tasapuolista ja asianmukaista kaupankäyntiä ja markkinoiden eheyttä koskevien sääntöjen ja menettelyjen kanssa;
            
         
               g)
            
            
               tarkastaa tarvittaessa suoran sähköisen markkinoillepääsyn asiakkaiden sisäiset riskinhallintajärjestelmät.
            
         2.   Suoran sähköisen markkinoillepääsyn tarjoajalla on oltava menettelyt markkinahäiriöiden ja yrityskohtaisten riskien arvioimiseksi, hallitsemiseksi ja vähentämiseksi. Suoran sähköisen markkinoillepääsyn tarjoajan on voitava tunnistaa ne henkilöt, joille on ilmoitettava riskiprofiilin rikkomisista tai kauppapaikan sääntöjen mahdollisista rikkomisista aiheutuvasta virheestä.
   3.   Suoran sähköisen markkinoillepääsyn tarjoajan on milloin tahansa voitava tunnistaa eri suoran sähköisen markkinoillepääsyn asiakkaansa ja kyseisten asiakkaiden kaupankäyntiyksiköt ja kaupankävijät, jotka antavat toimeksiantoja suoran sähköisen markkinoillepääsyn tarjoajan järjestelmien kautta, osoittamalla niille ainutkertainen tunnistekoodi.
   4.   Suoran sähköisen markkinoillepääsyn tarjoajan, joka sallii, että sen suoran sähköisen markkinoillepääsyn asiakas tarjoaa suoran sähköisen markkinoillepääsyn omille asiakkailleen (’edelleentarjonta’), on voitava tunnistaa kyseisen edelleentarjonnan edunsaajilta tulevat toimeksiantovirrat ilman, että sen olisi tiedettävä kyseisen järjestelyn edunsaajien henkilöllisyyttä.
   5.   Suoran sähköisen markkinoillepääsyn tarjoajan on tallennettava tiedot, jotka koskevat sen suoran sähköisen markkinoillepääsyn asiakkaiden antamia toimeksiantoja, mukaan lukien muutokset ja peruutukset, seurantajärjestelmiensä tuottamat hälytykset ja seulontajärjestelmiinsä tehdyt muutokset.
   22 artikla
   Suoran sähköisen markkinoillepääsyn mahdollisten asiakkaiden due diligence -arviointi
   (Direktiivin 2014/65/EU 17 artiklan 5 kohta)
   1.   Suoran sähköisen markkinoillepääsyn tarjoajan on toimitettava mahdollisten suoran sähköisen markkinoillepääsyn asiakkaiden due diligence -arviointi sen varmistamiseksi, että ne noudattavat tämän asetuksen vaatimuksia ja sen kauppapaikan sääntöjä, joihin se tarjoaa pääsyn.
   2.   Edellä 1 kohdassa tarkoitetun due diligence -arvioinnin on katettava seuraavat seikat:
   
               a)
            
            
               mahdollisen suoran sähköisen markkinoillepääsyn asiakkaan hallinto- ja omistusrakenne;
            
         
               b)
            
            
               ne strategiatyypit, joita mahdollisen suoran sähköisen markkinoillepääsyn asiakkaan on käytettävä;
            
         
               c)
            
            
               mahdollisen suoran sähköisen markkinoillepääsyn asiakkaan operatiivinen rakenne, järjestelmät, kauppaa edeltävä ja kaupan jälkeinen valvonta sekä reaaliaikainen seuranta. Suoraa sähköistä markkinoillepääsyä tarjoavan sijoituspalveluyrityksen, joka sallii suoran sähköisen markkinoillepääsyn asiakkaidensa käyttävän kauppapaikkoihin pääsyssä kolmansien osapuolten ohjelmistoja, on varmistettava, että ohjelmisto sisältää kauppaa edeltävän valvonnan, joka vastaa tässä asetuksessa säädettyä kauppaa edeltävää valvontaa;
            
         
               d)
            
            
               mahdollisen suoran sähköisen markkinoillepääsyn asiakkaan toimien ja virheiden käsittelyä koskeva vastuu;
            
         
               e)
            
            
               mahdollisen suoran sähköisen markkinoillepääsyn asiakkaan aiempi kaupankäyntitapa;
            
         
               f)
            
            
               mahdollisen suoran sähköisen markkinoillepääsyn asiakkaan kaupankäynnin ja toimeksiantojen odotettu volyymi;
            
         
               g)
            
            
               mahdollisen suoran sähköisen markkinoillepääsyn asiakkaan kyky täyttää rahoitusvelvollisuutensa suoran sähköisen markkinoillepääsyn tarjoajaan nähden;
            
         
               h)
            
            
               tiedot mahdollisen suoran sähköisen markkinoillepääsyn asiakkaaseen kohdistetuista kurinpitotoimista, jos ne ovat saatavilla.
            
         3.   Suoran sähköisen markkinoillepääsyn tarjoajan, joka sallii edelleentarjonnan, on varmistettava, ennen kuin se myöntää pääsyn mahdolliselle suoran sähköisen markkinoillepääsyn asiakkaalle, että asiakkaalla on käytössään due diligence -arviointikehys, joka vastaa vähintään 1 ja 2 kohdassa kuvattua kehystä.
   23 artikla
   Suoran sähköisen markkinoillepääsyn asiakkaiden määräaikaistarkastus
   (Direktiivin 2014/65/EU 17 artiklan 5 kohta)
   1.   Suoran sähköisen markkinoillepääsyn tarjoajan on tarkastettava due diligence -arviointimenettelynsä vuosittain.
   2.   Suoran sähköisen markkinoillepääsyn tarjoajan on suoritettava vuosittain riskiperusteinen uudelleenarviointi, joka kohdistuu sen asiakkaiden järjestelmien ja valvonnan asianmukaisuuteen, erityisesti ottaen huomioon niiden kaupankäyntitoimintojen tai strategioiden laajuudessa, luonteessa ja monimuotoisuudessa tapahtuneet muutokset sekä muutokset, jotka kohdistuvat henkilöstöön, omistusrakenteeseen, kaupankäynti- tai pankkitiliin, lainsäädännölliseen asemaan, taloudelliseen asemaan ja siihen, onko suoran sähköisen markkinoillepääsyn asiakas ilmaissut aikeensa tarjota edelleen suoran sähköisen markkinoillepääsyn tarjoajalta saamansa pääsy.
   IV LUKU
   
      YLEISINÄ MÄÄRITYSOSAPUOLINA TOIMIVAT SIJOITUSPALVELUYRITYKSET
   
   24 artikla
   Yleisinä määritysosapuolina toimivien sijoituspalveluyritysten järjestelmät ja valvonta
   (Direktiivin 2014/65/EU 17 artiklan 6 kohta)
   Kaikkiin järjestelmiin, joita yleisenä määritysosapuolena toimiva sijoituspalveluyritys (’määritysyritys’) käyttää apuna, kun se tarjoaa asiakkailleen määrityspalveluja, on kohdistettava asianmukainen due diligence -arviointi, valvonta ja seuranta.
   25 artikla
   Suoran sähköisen markkinoillepääsyn mahdollisten määritysasiakkaiden due diligence -arviointi
   (Direktiivin 2014/65/EU 17 artiklan 6 kohta)
   1.   Määritysyrityksen on tehtävä alustava arviointi mahdollisesta määritysasiakkaasta, ottaen huomioon mahdollisen määritysasiakkaan liiketoiminnan luonne, laajuus ja monimuotoisuus. Kukin mahdollinen määritysasiakas on arvioitava seuraavien kriteerien perusteella:
   
               a)
            
            
               luottokelpoisuus, annetut vakuudet mukaan luettuina;
            
         
               b)
            
            
               sisäiset riskienvalvontajärjestelmät;
            
         
               c)
            
            
               suunniteltu kaupankäyntistrategia;
            
         
               d)
            
            
               maksujärjestelmät ja järjestelyt, jotka mahdollistavat sen, että mahdollinen määritysasiakas voi varmistaa oikea-aikaisen omaisuuserien tai rahan siirtämisen vakuudeksi, kuten määritysyritys edellyttää tarjoamiensa määrityspalvelujen yhteydessä;
            
         
               e)
            
            
               järjestelmien asetukset ja pääsy tietoihin, jotka auttavat mahdollista määritysasiakasta noudattamaan määritysyrityksen kanssa sovittua kaupankäynnin limiittiä;
            
         
               f)
            
            
               mahdollisen määritysasiakkaan selvitysyritykselle toimittamat vakuudet;
            
         
               g)
            
            
               operatiiviset resurssit, myös tekniset käyttöliittymät ja liitettävyys;
            
         
               h)
            
            
               mahdollisen määritysasiakkaan osallisuus rahoitusmarkkinoiden eheyttä turvaavien sääntöjen rikkomiseen, mukaan luettuna osallisuus markkinoiden väärinkäyttöön, talousrikollisuuteen ja rahanpesuun.
            
         2.   Määritysyrityksen on vuosittain tarkasteltava määritysasiakkaidensa jatkuvaa suorituskykyä 1 kohdassa lueteltujen kriteerien perusteella. Direktiivin 2014/65/EU 17 artiklan 6 kohdassa tarkoitetussa sitovassa kirjallisessa sopimuksessa on oltava kyseiset kriteerit, ja siinä on määrättävä, miten usein määritysyrityksen on tarkasteltava määritysasiakkaidensa suorituskykyä kyseisten kriteerien perusteella, jos tämä tarkastelu suoritetaan useammin kuin kerran vuodessa. Sitovassa kirjallisessa sopimuksessa on määrättävä seurauksia niille määritysasiakkaille, jotka eivät täytä kyseisiä kriteereitä.
   26 artikla
   Positiolimiitit
   (Direktiivin 2014/65/EU 17 artiklan 6 kohta)
   1.   Määritysyrityksen on vahvistettava ja ilmoitettava selvitysasiakkailleen asianmukaiset kaupankäynti- ja positiolimiitit, joilla se voi vähentää ja hallita omia vastapuoli-, likviditeetti-, operatiivisia ja muita riskejä.
   2.   Määritysyrityksen on seurattava määritysasiakkaidensa positioita verrattuna 1 kohdassa tarkoitettuihin limiitteihin mahdollisimman reaaliaikaisesti, ja sillä on oltava asianmukaiset kauppaa edeltävät ja kaupan jälkeiset menetelmät positiolimiittien rikkomisriskin hallitsemiseksi jättämällä asianmukainen marginaali ja muilla asianmukaisilla keinoilla.
   3.   Määritysyrityksen on dokumentoitava kirjallisesti 2 kohdassa tarkoitetut menettelyt ja pidettävä kirjaa siitä, noudattavatko sen määritysasiakkaat näitä menettelyitä.
   27 artikla
   Tarjottuja palveluja koskevien tietojen luovuttaminen
   (Direktiivin 2014/65/EU 17 artiklan 6 kohta)
   1.   Määritysyrityksen on julkaistava ehdot, joiden mukaisesti se tarjoaa määrityspalvelujaan. Sen on tarjottava näitä palveluja kohtuullisin kaupallisin ehdoin.
   2.   Määritysyrityksen on ilmoitettava mahdollisille ja nykyisille määritysasiakkailleen suojan taso ja tarjoamansa eriyttämisen eri tasoihin liittyvät kustannukset. Eriyttämisen eri tasoja koskevien tietojen on sisällettävä kuvaus tarjottujen eriyttämisen tasojen tärkeimmistä oikeudellisista vaikutuksista, mukaan luettuna tiedot asiaankuuluvalla lainkäyttöalueella sovellettavasta maksukyvyttömyyslainsäädännöstä.
   V LUKU
   
      HUIPPUNOPEA ALGORITMINEN KAUPANKÄYNTIMENETELMÄ JA LOPPUSÄÄNNÖKSET
   
   28 artikla
   Toimeksiantoja koskevan kirjanpidon sisältö ja muoto
   (Direktiivin 2014/65/EU 17 artiklan 2 kohta)
   1.   Huippunopeaa algoritmista kaupankäyntimenetelmää käyttävän sijoituspalveluyrityksen on kirjattava välittömästi toimeksiannon antamisen jälkeen tiedot kustakin annetusta toimeksiannosta liitteessä II olevissa taulukoissa 2 ja 3 vahvistetussa muodossa.
   2.   Huippunopeaa algoritmista kaupankäyntimenetelmää käyttävän sijoituspalveluyrityksen on saatettava 1 kohdassa tarkoitetut tiedot ajan tasalle liitteessä II olevien taulukkojen 2 ja 3 neljännessä sarakkeessa määritettyjen standardien ja muotojen mukaisesti.
   3.   Edellä 1 ja 2 kohdassa tarkoitetut tiedot on säilytettävä viiden vuoden ajan päivästä, jona toimeksianto annettiin kauppapaikalle tai toiselle sijoituspalveluyritykselle toteutettavaksi.
   29 artikla
   Voimaantulo ja soveltaminen
   (Direktiivin 2014/65/EU 17 artiklan 2 kohta)
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 3 päivästä tammikuuta 2018.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä heinäkuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 173, 12.6.2014, s. 349.
   
      (2)  Euroopan parlamentin ja neuvoston asetus (EU) N:o 596/2014, annettu 16 päivänä huhtikuuta 2014, markkinoiden väärinkäytöstä (markkinoiden väärinkäyttöasetus) sekä Euroopan parlamentin ja neuvoston direktiivin 2003/6/EY ja komission direktiivien 2003/124/EY, 2003/125/EY ja 2004/72/EY (EUVL L 173, 12.6.2014, s. 1) kumoamisesta.
   
      (3)  Euroopan parlamentin ja neuvoston asetus (EU) N:o 600/2014, annettu 15 päivänä toukokuuta 2014, rahoitusvälineiden markkinoista sekä asetuksen (EU) N:o 648/2012 muuttamisesta (EUVL L 173, 12.6.2014, s. 84).
   
      (4)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).
   
      (5)  Komission delegoitu asetus (EU) 2017/565, annettu 25 päivänä huhtikuuta 2016, Euroopan parlamentin ja neuvoston direktiivin 2014/65/EU täydentämisestä sijoituspalveluyritysten toiminnan järjestämistä koskevien vaatimusten, toiminnan harjoittamisen edellytysten ja kyseisessä direktiivissä määriteltyjen käsitteiden osalta (ks. s. 1 virallisesta lehdestä)
   
      LIITE I
      
         Asetuksen 9 artiklan 1 kohdassa tarkoitetussa sijoituspalveluyrityksen itsearvioinnissa huomioon otettavat perusteet
      
      
                  1.
               
               
                  Kun sijoituspalveluyritys tarkastelee liiketoimintansa luonnetta, sen on otettava huomioon tapauksen mukaan seuraavat seikat:
                  
                              a)
                           
                           
                              yrityksen ja sen mahdollisen suoran sähköisen markkinoillepääsyn asiakkaiden lainsäädännöllinen asema, mukaan lukien sääntelyvaatimukset, joita sen on sijoituspalveluyrityksenä noudatettava direktiivin 2014/65/EU mukaisesti, ja muut olennaiset sääntelyvaatimukset;
                           
                        
                              b)
                           
                           
                              yrityksen asema markkinoilla, mukaan lukien se, onko se markkinatakaaja ja toteuttaako se asiakkaiden toimeksiantoja vai käykö se pikemminkin kauppaa ainoastaan omaan lukuunsa;
                           
                        
                              c)
                           
                           
                              yrityksen kaupankäynnin ja muiden prosessien tai toimintojen automaatioaste;
                           
                        
                              d)
                           
                           
                              niiden rahoitusvälineiden, tuotteiden ja omaisuuseräluokkien, joilla yritys käy kauppaa, tyypit ja lainsäädännöllinen asema;
                           
                        
                              e)
                           
                           
                              yrityksen käyttämien strategioiden tyypit ja näiden strategioiden sisältämät riskit, jotka kohdistuvat yrityksen omaan riskinhallintaan ja markkinoiden tasapuoliseen ja moitteettomaan toimintaan; yrityksen tulee tarkastella erityisesti näiden strategioiden, kuten markkinatakaustoiminnan tai arbitraasin, luonnetta, ja sitä ovatko nämä strategiat pitkäaikaisia, lyhytaikaisia, markkinoiden suuntaan perustuvia tai siihen perustumattomia;
                           
                        
                              f)
                           
                           
                              yrityksen strategioiden ja kaupankäyntitoimintojen vasteaikaherkkyys;
                           
                        
                              g)
                           
                           
                              kauppapaikkojen ja muiden likviditeettipoolien, joihin on pääsy, tyyppi ja lainsäädännöllinen asema ja erityisesti se, ovatko kaupankäyntitoiminnot näillä kauppapaikoilla ja muissa likviditeettipooleissa näkyviä (lit trading), ei-näkyviä (dark trading) vai OTC-kaupankäyntiä;
                           
                        
                              h)
                           
                           
                              yrityksen yhteysratkaisut ja onko sillä pääsy kauppapaikkoihin jäsenenä, suoran sähköisen markkinoillepääsyn asiakkaana vai suoran sähköisen markkinoillepääsyn tarjoajana;
                           
                        
                              i)
                           
                           
                              missä määrin yritys turvautuu kolmansiin osapuoliin algoritmiensa tai kaupankäyntijärjestelmiensä kehittämisessä ja ylläpidossa ja ovatko nämä algoritmit tai kaupankäyntijärjestelmät itse kehitettyjä, yhdessä kolmannen osapuolen kanssa kehitettyjä, kolmannelta osapuolelta ostettuja tai kolmannelle osapuolelle ulkoistettuja;
                           
                        
                              j)
                           
                           
                              yrityksen omistus- ja hallintorakenteet, miten se on organisatorisesti ja toiminnallisesti muodostettu ja onko se henkilöyhtiö, tytäryhtiö, julkisesti noteerattu yhtiö tai muu;
                           
                        
                              k)
                           
                           
                              yrityksen riskinhallinta, säännösten noudattamisen valvonta, tarkastusrakenne ja -organisaatio;
                           
                        
                              l)
                           
                           
                              yrityksen perustamispäivä, sen henkilöstön kokemuksen ja osaamisen taso ja onko henkilöstö nimitetty äskettäin.
                           
                        
            
                  2.
               
               
                  Kun sijoituspalveluyritys tarkastelee liiketoimintansa laajuutta, sen on otettava huomioon tapauksen mukaan seuraavat seikat:
                  
                              a)
                           
                           
                              samanaikaisesti käytettyjen algoritmien ja strategioiden määrä;
                           
                        
                              b)
                           
                           
                              yksittäisten kaupankäynnin kohteena olevien rahoitusvälineiden, tuotteiden ja omaisuuseräluokkien lukumäärä;
                           
                        
                              c)
                           
                           
                              käytössä olevien kaupankäyntiyksiköiden sekä toimeksiantojen toteuttamisesta vastaavien luonnollisten henkilöiden ja algoritmien yksittäisten kauppatunnusten lukumäärä;
                           
                        
                              d)
                           
                           
                              viestivolyymi, jota voidaan käsitellä sen kapasiteetilla, ja erityisesti annettujen, muutettujen, peruutettujen ja toteutettujen toimeksiantojen määrä;
                           
                        
                              e)
                           
                           
                              sen brutto- ja nettomääräisten positioiden rahallinen päivänsisäinen ja yön yli -arvo;
                           
                        
                              f)
                           
                           
                              niiden markkinoiden lukumäärä, joille sillä on pääsy joko jäsenenä, osapuolena tai suoran sähköisen markkinoillepääsyn kautta;
                           
                        
                              g)
                           
                           
                              yrityksen asiakkaiden ja erityisesti yrityksen suoran sähköisen markkinoillepääsyn asiakkaiden lukumäärä ja koko;
                           
                        
                              h)
                           
                           
                              erilaisten konesalipalvelujen (co-location tai proximity hosting), joihin yrityksellä on yhteyksiä, lukumäärä;
                           
                        
                              i)
                           
                           
                              yrityksen yhteysinfrastruktuurin suorituskyky;
                           
                        
                              j)
                           
                           
                              määritysosapuolten tai keskusvastapuolijäsenyyksien lukumäärä;
                           
                        
                              k)
                           
                           
                              yrityksen koko ilmaistuna kaupankävijöiden ja front-office-, middle-office- ja back-office -henkilöstön kokoaikavastaavina työntekijöinä;
                           
                        
                              l)
                           
                           
                              yrityksen fyysisten toimipaikkojen lukumäärä;
                           
                        
                              m)
                           
                           
                              niiden maiden ja alueiden määrä, joissa yritys harjoittaa kaupankäyntitoimintoja;
                           
                        
                              n)
                           
                           
                              yrityksen vuotuiset tulot ja voitot.
                           
                        
            
                  3.
               
               
                  Kun sijoituspalveluyritys tarkastelee liiketoimintansa monimuotoisuutta, sen on otettava huomioon tapauksen mukaan seuraavat seikat:
                  
                              a)
                           
                           
                              yrityksen tai sen asiakkaiden toteuttamien strategioiden luonne, siltä osin kuin asiakkaiden strategiat ovat yrityksen tiedossa, ja erityisesti, edellyttävätkö nämä strategiat sellaisten algoritmien käyttöä, jotka käynnistävät toimeksiantoja, jotka liittyvät korreloiviin rahoitusvälineisiin tai jotka käynnistävät toimeksiantoja useammassa kauppapaikassa tai likviditeettipoolissa;
                           
                        
                              b)
                           
                           
                              yrityksen algoritmien koodi, algoritmien lähtötiedot, keskinäiset riippuvuussuhteet ja algoritmeihin tai muualle sisältyvät poikkeamat sääntöihin;
                           
                        
                              c)
                           
                           
                              miten monimuotoisia yrityksen kaupankäyntijärjestelmät ovat ja missä määrin yritys hallitsee niiden perustamista, säätämistä, testausta ja arviointia;
                           
                        
                              d)
                           
                           
                              yrityksen rakenne omistuksen ja hallinnon kannalta ja sen organisatorinen, operatiivinen, tekninen, fyysinen tai maantieteellinen rakenne;
                           
                        
                              e)
                           
                           
                              niiden ratkaisujen monimuotoisuus, joita yritys käyttää yhteyksiin, teknologiaan tai kauppojen määritykseen;
                           
                        
                              f)
                           
                           
                              yrityksen fyysisten kaupankäynti-infrastruktuurien monimuotoisuus;
                           
                        
                              g)
                           
                           
                              yrityksen toteuttama tai sen tarjoama ulkoistamisaste, erityisesti silloin jos keskeisiä toimintoja on ulkoistettu;
                           
                        
                              h)
                           
                           
                              yrityksen suoran sähköisen markkinoillepääsyn tarjoaminen tai käyttö, onko kyseessä suora markkinoillepääsy tai tuettu pääsy, ja ne edellytykset, joiden täyttyessä suora sähköinen markkinoillepääsy tarjotaan asiakkaille ja
                           
                        
                              i)
                           
                           
                              yrityksen tai sen asiakkaiden kaupankäynnin nopeus.
                           
                        
            
   
      LIITE II
      
         Delegoidun asetuksen 28 artiklassa tarkoitettu toimeksiantoja koskevan kirjanpidon sisältö ja muoto
      
      
         Taulukko 1
      
      
         Taulukon 2 ja 3 selitteet
      
      
                  SYMBOLI
               
               
                  TIETOTYYPPI
               
               
                  MÄÄRITELMÄ
               
            
                  {ALPHANUM-n}
               
               
                  Enintään n aakkosnumeerista merkkiä
               
               
                  Vapaa tekstikenttä.
               
            
                  {CURRENCYCODE_3}
               
               
                  3 aakkosnumeerista merkkiä
               
               
                  ISO 4217 -standardin mukainen 3-kirjaiminen valuuttakoodi
               
            
                  {DATE_TIME_FORMAT}
               
               
                  Päivämäärä ja kellonaika ISO 8601 -muodossa
               
               
                  Päivämäärä ja kellonaika seuraavassa muodossa:
                  VVVV-KK-PPThh:mm:ss.ddddddZ.
                  
                              —
                           
                           
                              ”VVVV” on vuosi;
                           
                        
                              —
                           
                           
                              ”KK” on kuukausi;
                           
                        
                              —
                           
                           
                              ”PP” on päivä;
                           
                        
                              —
                           
                           
                              ”T” tarkoittaa, että on käytettävä kirjainta ”T”;
                           
                        
                              —
                           
                           
                              ”hh” on tunti;
                           
                        
                              —
                           
                           
                              ”mm” on minuutti;
                           
                        
                              —
                           
                           
                              ”ss.dddddd” on sekunti ja sen desimaalit;
                           
                        
                              —
                           
                           
                              ”Z” on UTC-kellonaika.
                           
                        Päivämäärät ja kellonajat ilmoitetaan UTC-aikoina.
               
            
                  {DECIMAL-n/m}
               
               
                  Desimaaliluku, jossa on yhteensä enintään n numeroa, joista enintään m numeroa voi olla desimaaleja
               
               
                  Numerokenttä, jossa voi olla sekä positiivisia että negatiivisia arvoja.
                  
                              —
                           
                           
                              Desimaalierotin on ”.” (piste);
                           
                        
                              —
                           
                           
                              Negatiivisten lukujen edessä on ”–” (miinusmerkki);
                           
                        
                              —
                           
                           
                              Arvot pyöristetään, eikä niitä lyhennetä.
                           
                        
            
                  {INTEGER-n}
               
               
                  Kokonaisluku, jossa on yhteensä enintään n numeroa
               
               
                  Numerokenttä, jossa voi olla sekä positiivisia että negatiivisia kokonaislukujen arvoja.
               
            
                  {ISIN}
               
               
                  12 aakkosnumeerista merkkiä
               
               
                  ISO 6166 -standardin mukainen ISIN-koodi.
               
            
                  {LEI}
               
               
                  20 aakkosnumeerista merkkiä
               
               
                  ISO 17442 -standardin mukainen oikeushenkilötunnus.
               
            
                  {MIC}
               
               
                  4 aakkosnumeerista merkkiä
               
               
                  ISO 10383 -standardin mukainen kaupankäyntipaikan koodi.
               
            
                  {NATIONAL_ID}
               
               
                  35 aakkosnumeerista merkkiä
               
               
                  [Asetuksen (EU) N:o 600/2014 26 artiklan mukaisia liiketoimia koskevien tietojen ilmoitusvelvollisuuksia koskevan RTS 22:n] 6 artiklassa ja liitteessä II vahvistettu tunniste.
               
            
         
      
         Taulukko 2
      
      
         Jokaiseen alkuperäiseen kaupankäyntipäätökseen ja asiakkailta tuleviin toimeksiantoihin liittyvät tiedot
      
      
                  Nro
               
               
                  Kenttä
               
               
                  Kuvaus
               
               
                  Standardit ja muodot
               
            
                  1
               
               
                  Asiakkaan etunimi (etunimet)
               
               
                  Asiakkaan täydellinen etunimi (täydelliset etunimet). Jos etunimiä on enemmän kuin yksi, kaikki nimet ilmoitetaan tässä kentässä pilkulla toisistaan erotettuina.
                  Tämä kenttä jätetään tyhjäksi, jos käytetään oikeushenkilötunnusta (LEI).
               
               
                  {ALPHANUM-140}
               
            
                  2
               
               
                  Asiakkaan sukunimi (sukunimet)
               
               
                  Asiakkaan täydellinen sukunimi (täydelliset sukunimet). Jos sukunimiä on enemmän kuin yksi, kaikki nimet ilmoitetaan tässä kentässä pilkulla toisistaan erotettuina.
                  Tämä kenttä jätetään tyhjäksi, jos käytetään LEI-tunnusta.
               
               
                  {ALPHANUM-140}
               
            
                  3
               
               
                  Asiakkaan tunnistekoodi
               
               
                  Koodi, jolla yksilöidään sijoituspalveluyrityksen asiakas. Jos on kyse suorasta sähköisestä markkinoillepääsystä, käytetään suoran sähköisen markkinoillepääsyn käyttäjän koodia.
                  Jos asiakas on oikeushenkilö, käytetään asiakkaan LEI-koodia.
                  Jos asiakas ei ole oikeushenkilö, käytetään {NATIONAL_ID}-koodia.
                  Yhdistettyjen toimeksiantojen tapauksessa käytetään merkintää ”AGGR” delegoidun asetuksen (EU) 2017/580 (1) 2 artiklan 3 kohdan mukaisesti.
                  Odottavien jakojen tapauksessa käytetään merkintää ”PNAL” komission delegoidun asetuksen (EU) 2017/580 2 artiklan 2 kohdan mukaisesti.
                  Tämä kenttä jätetään tyhjäksi vain, jos sijoituspalveluyrityksellä ei ole asiakkaita.
               
               
                  {LEI}
                  {NATIONAL_ID}
                  ”AGGR” – yhdistetyt toimeksiannot
                  ”PNAL” – odottavat jaot
               
            
                  4
               
               
                  Asiakkaan lukuun toimivan henkilön nimi (nimet)
               
               
                  Tämä kenttä sisältää asiakkaan lukuun toimivan henkilön täydellisen etunimen (etunimet).
                  Jos etunimiä on enemmän kuin yksi, kaikki nimet ilmoitetaan tässä kentässä pilkulla toisistaan erotettuina.
               
               
                  {ALPHANUM-140}
               
            
                  5
               
               
                  Asiakkaan lukuun toimivan henkilön sukunimi (sukunimet)
               
               
                  Tämä kenttä sisältää asiakkaan lukuun toimivan henkilön täydellisen sukunimen (sukunimet). Jos sukunimiä on enemmän kuin yksi, kaikki nimet ilmoitetaan tässä kentässä pilkulla toisistaan erotettuina.
               
               
                  {ALPHANUM-140}
               
            
                  6
               
               
                  Sijoituspäätös yrityksessä
               
               
                  Koodi, jolla yksilöidään sijoituspäätöksestä sijoituspalveluyrityksessä vastaava henkilö tai algoritmi komission delegoidun asetuksen (EU) 2017/590 (2) 8 artiklan mukaisesti.
                  Jos luonnollinen henkilö on vastannut sijoituspäätöksestä, sijoituksesta vastannut tai pääasiallisesti vastannut henkilö yksilöidään {NATIONAL_ID}-koodilla.
                  Jos sijoituspäätöksestä on vastannut algoritmi, kenttä täytetään komission delegoidun asetuksen (EU) 2017/590 8 artiklan mukaisesti.
                  Tämä kenttä jätetään tyhjäksi, jos henkilö tai algoritmi ei ole tehnyt sijoituspäätöstä sijoituspalveluyrityksessä.
               
               
                  {NATIONAL_ID} – luonnolliset henkilöt
                  {ALPHANUM-50} – algoritmit
               
            
                  7
               
               
                  Alkuperäisen toimeksiannon tunniste
               
               
                  Koodi, jolla yksilöidään toimeksianto, joka oli asiakkaalta saatu tai sijoituspalveluyrityksen tuottama, ennen kuin toimeksianto käsitellään ja annetaan kauppapaikalle tai sijoituspalveluyritykseen.
               
               
                  {ALPHANUM-50}
               
            
                  8
               
               
                  Osto-myynti-indikaattori
               
               
                  Osoittaa, onko kyse osto- vai myyntitoimeksiannosta.
                  Jos on kyse optioista ja swaptioista, ostaja on vastapuoli, jolla on oikeus toteuttaa optio, ja myyjä on vastapuoli, joka myy option ja saa preemion.
                  Jos on kyse futuureista ja termiineistä, jotka eivät liity valuuttoihin, ostaja on vastapuoli, joka ostaa rahoitusvälineen, ja myyjä on vastapuoli, joka myy rahoitusvälineen.
                  Jos on kyse arvopapereihin liittyvistä swapeista, ostaja on vastapuoli, joka saa kohde-etuutena olevan arvopaperin hinnanmuutokseen liittyvän riskin sekä arvopaperiin sisältyvän määrän. Myyjä on vastapuoli, joka maksaa arvopaperiin sisältyvän määrän.
                  Jos on kyse korkoihin tai inflaatioindekseihin liittyvistä swapeista, ostaja on vastapuoli, joka maksaa kiinteän koron. Myyjä on vastapuoli, joka saa kiinteän koron. Jos on kyse vaihtuvasta vaihtuvaksi koroksi -swapeista, ostaja on vastapuoli, joka maksaa spreadin, ja myyjä on vastapuoli, joka saa spreadin.
                  Jos on kyse valuuttoihin liittyvistä swapeista ja termiineistä sekä koron- ja valuutanvaihtosopimuksista, ostaja on vastapuoli, joka saa valuutan, jonka ISO 4217 -koodi on ensimmäisenä aakkosjärjestyksessä, ja myyjä on vastapuoli, joka toimittaa kyseisen valuutan.
                  Jos on kyse osinkoihin liittyvistä swapeista, ostaja on vastapuoli, joka saa vastaavat tosiasialliset osingonjaot. Myyjä on vastapuoli, joka maksaa osingon ja saa kiinteän koron.
                  Jos on kyse luottoriskin siirtoon tarkoitetuista johdannaissopimuksista, lukuun ottamatta optioita ja swaptioita, ostaja on vastapuoli, joka ostaa suojan. Myyjä on vastapuoli, joka myy suojan.
                  Jos on kyse hyödykkeisiin tai päästöoikeuksiin liittyvistä johdannaissopimuksista, ostaja on vastapuoli, joka saa ilmoitetun hyödykkeen tai päästöoikeuden, ja myyjä on vastapuoli, joka toimittaa kyseisen hyödykkeen tai päästöoikeuden.
                  Jos on kyse korkotermiinisopimuksista, ostaja on vastapuoli, joka maksaa kiinteän koron, ja myyjä on vastapuoli, joka saa kiinteän koron.
                  Jos on kyse nimellisarvon noususta, ostaja on sama kuin rahoitusvälineen hankkija alkuperäisessä liiketoimessa ja myyjä sama kuin rahoitusvälineen luovuttaja alkuperäisessä liiketoimessa.
                  Jos on kyse nimellisarvon laskusta, ostaja on sama kuin rahoitusvälineen luovuttaja alkuperäisessä liiketoimessa ja myyjä sama kuin rahoitusvälineen hankkija alkuperäisessä liiketoimessa.
               
               
                  ”BUYI” – osto
                  ”SELL” – myynti
               
            
                  9
               
               
                  Rahoitusvälineen tunnistekoodi
               
               
                  Rahoitusvälineen yksilöllinen ja yksiselitteinen tunniste.
               
               
                  {ISIN}
               
            
                  10
               
               
                  Hinta
               
               
                  Toimeksiannon rajahinta, lukuun ottamatta mahdollista provisiota ja kertynyttä korkoa.
                  Jos on kyse stop-toimeksiannoista, tässä kentässä ilmoitetaan toimeksiannon aktivointihinta.
                  Optiosopimusten tapauksessa hinta on johdannaissopimuksen preemio kohde-etuutta tai indeksipistettä kohden.
                  Spread bet -sopimusten tapauksessa hinta on suoraan kohde-etuutena olevan rahoitusvälineen viitehinta.
                  Luottoriskinvaihtosopimusten tapauksessa hinta on kuponki peruspisteinä.
                  Jos hinta ilmoitetaan rahamääräisenä, se on ilmoitettava päävaluutan määräisenä.
                  Jos hintaa ei voida soveltaa, kenttään merkitään arvo ”NOAP”.
                  Jos hintaa ei ole raportointihetkellä saatavilla mutta asia on vireillä, merkitään ”PNDG”.
                  Jos sovittu hinta on nolla, on käytettävä nollan arvoista hintaa.
                  Arvoja ei pyöristetä eikä lyhennetä tapauksen mukaan.
               
               
                  {DECIMAL-18/13}, jos hinta ilmaistaan rahallisena arvona.
                  {DECIMAL-11/10}, jos hinta ilmaistaan prosentteina tai tuottona.
                  {DECIMAL-18/17}, jos hinta ilmaistaan peruspisteinä.
                  ”PNDG”, jos hintaa ei ole saatavilla.
                  ”NOAP”, jos hinta ei ole sovellettavissa.
               
            
                  11
               
               
                  Hinnan merkintätapa
               
               
                  Osoittaa, ilmaistaanko hinta ja toteutushinta rahallisena arvona, prosentteina, tuottona vai peruspisteinä.
               
               
                  ”MONE” – rahallinen arvo
                  ”PERC” – prosenttiosuus
                  ”YIEL” – tuotto
                  ”BAPO” – peruspisteet
               
            
                  12
               
               
                  Hintakerroin
               
               
                  Yhden johdannaissopimuksen kattama kohde-etuutena olevien rahoitusvälineiden yksikkömäärä.
                  Yhden swap-sopimuksen kattama rahallinen arvo, kun määrää osoittavassa kentässä ilmoitetaan swap-sopimusten lukumäärä kyseisessä liiketoimessa. Indeksiin sidotun futuurin tai option tapauksessa ilmoitetaan määrä indeksipistettä kohden.
                  Spread bet -sopimuksen tapauksessa ilmoitetaan sen kohde-etuutena olevan rahoitusvälineen hinta, johon spread bet perustuu.
                  Tässä kentässä ilmoitettujen tietojen on oltava yhdenmukaisia kentissä 10 ja 26 ilmoitettujen arvojen kanssa.
               
               
                  {DECIMAL- 18/17}
                  ”1” – Jos on kyse rahoitusvälineistä, jotka eivät ole johdannaisia ja joilla ei käydä kauppaa sopimuksilla.
               
            
                  13
               
               
                  Hinnan valuutta
               
               
                  Valuutta, jonka määräisenä toimeksiantoon liittyvän rahoitusvälineen hinta ilmaistaan (sovelletaan, jos hinta ilmaistaan rahallisena arvona).
               
               
                  {CURRENCYCODE_3}
               
            
                  14
               
               
                  Toisen korkovirran valuutta
               
               
                  Jos swap-sopimus käsittää useamman valuutan tai jos kyseessä on koron- ja valuutanvaihtosopimus, ilmoitetaan sopimuksen toisen korkovirran valuutta.
                  Jos swaption kohde-etuus on useamman valuutan käsittävä swap-sopimus, ilmoitetaan swap-sopimuksen toisen korkovirran valuutta.
                  Tätä kenttää käytetään ainoastaan korko- ja valuuttajohdannaissopimusten tapauksessa.
               
               
                  {CURRENCYCODE_3}
               
            
                  15
               
               
                  Kohde-etuutena olevan rahoitusvälineen koodi
               
               
                  Kohde-etuutena olevan rahoitusvälineen ISIN-koodi.
                  Kun kyseessä ovat amerikkalaiset talletustodistukset (ADR), maailmanlaajuiset talletustodistukset (GDR) ja vastaavat rahoitusvälineet, ilmoitetaan niiden perustana olevan rahoitusvälineen {ISIN}-koodi.
                  Vaihtovelkakirjalainojen osalta ilmoitetaan sen rahoitusvälineen {ISIN}-koodi, johon velkakirjalaina voidaan vaihtaa.
                  Kun kyseessä ovat johdannaiset tai muut rahoitusvälineet, joilla on kohde-etuus, ilmoitetaan kohde-etuutena olevan rahoitusvälineen ISIN-koodi, jos kohde-etuus on otettu kaupankäynnin kohteeksi tai jos sillä käydään kauppaa kauppapaikassa. Jos kohde-etuutena on osakkeina jaettava osinko, ilmoitetaan kohde-etuutena olevaan osinkoon oikeuttavan osakkeen ISIN-koodi.
                  Luottoriskinvaihtosopimusten tapauksissa on ilmoitettava referenssiomaisuuden ISIN-koodi.
                  Jos kohde-etuutena on ISIN-koodilla yksilöity indeksi, ilmoitetaan kyseisen indeksin ISIN-koodi.
                  Kun kohde-etuus on kori, ilmoitetaan kaikki ISIN-koodit jokaisesta koriin kuuluvasta osasta, joka on otettu kaupankäynnin kohteeksi tai jolla käydään kauppaa kauppapaikassa. Tämän kentän tiedot on toistettava niin monta kertaa kuin on tarpeen korin kaikkien ilmoitettavien rahoitusvälineiden luettelemiseksi.
               
               
                  {ISIN}
               
            
                  16
               
               
                  Option tyyppi
               
               
                  Osoittaa, onko johdannaissopimus osto-optio (oikeus ostaa tietty kohde-etuus) vai myyntioptio (oikeus myydä tietty kohde-etuus) vai onko mahdotonta määrittää, onko sopimus osto- vai myyntioptio toimeksiannon antamishetkellä. Swaptiot ovat:
                  
                              —
                           
                           
                              ”PUTO”, kun ne ovat saajatyyppisiä eli kun ostajalla on vaihtosopimuksen mukaan oikeus saada suorituksina kiinteää korkoa.
                           
                        
                              —
                           
                           
                              ”CALL”, kun ne ovat maksutyyppisiä eli kun ostajalla on vaihtosopimuksen mukaan oikeus maksaa kiinteää korkoa.
                           
                        Enimmäis- ja vähimmäiskorkojen vaihtosopimukset ovat
                  
                              —
                           
                           
                              ”PUTO”, kun kyseessä on korkolattia
                           
                        
                              —
                           
                           
                              ”CALL”, kun kyseessä on korkokatto.
                           
                        Kenttä koskee ainoastaan sellaisia johdannaisia, jotka ovat optioita tai warrantteja.
               
               
                  ”PUTO” – myyntioptio
                  ”CALL” – osto-optio
                  ”OTHR” – jollei voida määrittää, onko kyseessä osto- vai myyntioptio
               
            
                  17
               
               
                  Toteutushinta
               
               
                  Ennalta määrätty hinta, jolla haltijan on ostettava tai myytävä kohde-etuutena oleva rahoitusväline, tai maininta siitä, että hintaa ei voida määrittää toimeksiannon antamishetkellä.
                  Kenttä koskee ainoastaan optiota tai warranttia, jonka toteutushinta voidaan määrittää toimeksiannon antamishetkellä.
                  Jos toteutushinta ei ole sovellettavissa, kenttä jätetään tyhjäksi.
               
               
                  {DECIMAL-18/13}, jos hinta ilmaistaan rahallisena arvona.
                  {DECIMAL-11/10}, jos hinta ilmaistaan prosentteina tai tuottona.
                  {DECIMAL-18/17}, jos hinta ilmaistaan peruspisteinä.
                  ”PNDG”, jos hintaa ei ole saatavilla.
               
            
                  18
               
               
                  Toteutushinnan valuutta
               
               
                  Valuutta, jossa toteutushinta ilmaistaan.
               
               
                  {CURRENCYCODE_3}
               
            
                  19
               
               
                  Ennakkomaksu
               
               
                  Myyjän saaman tai maksaman peruspisteinä nimellisarvosta määritetyn ennakkomaksun rahallinen arvo.
                  Jos myyjä saa ennakkomaksun, kenttään merkitään positiivinen arvo. Jos myyjä maksaa ennakkomaksun, kenttään merkitään negatiivinen arvo.
                  Johdannaissopimusten nimellisarvon lisäyksen tai vähennyksen osalta luku ilmoittaa muutoksen absoluuttisen arvon, ja se ilmaistaan positiivisena lukuna.
               
               
                  {DECIMAL-18/5}
               
            
                  20
               
               
                  Toimitustapa
               
               
                  Osoittaa, onko liiketoimen toimitustapa fyysinen vai käteinen.
                  Jos toimitustapaa ei voida määrittää toimeksiantoa annettaessa, merkitään ”OPTL”.
                  Kenttä täytetään vain, jos on kyse johdannaisista.
               
               
                  ”PHYS” – fyysinen selvitys
                  ”CASH” – käteisselvitys
                  ”OPTL” – vastapuolen valittavissa tai kolmannen osapuolen päättämä
               
            
                  21
               
               
                  Option toteutustapa
               
               
                  Osoittaa, voiko option toteuttaa vain tiettynä päivänä (eurooppalainen ja aasialainen tapa), tiettyinä ennalta määrättyinä päivinä (bermudalainen tapa) vai milloin tahansa sopimuksen voimassaoloaikana (amerikkalainen tapa).
                  Tämä kenttä koskee ainoastaan optioita.
               
               
                  ”EURO” – eurooppalainen
                  ”AMER” – amerikkalainen
                  ”ASIA” – aasialainen
                  ”BERM” – bermudalainen
                  ”OTHR” – muuntyyppinen tapa
               
            
                  22
               
               
                  Erääntymispäivä
               
               
                  Rahoitusvälineen erääntymispäivä.
                  Tämä kenttä koskee ainoastaan vieraan pääoman ehtoisia rahoitusvälineitä, joilla on määrätty erääntymispäivä.
               
               
                  {DATEFORMAT}
               
            
                  23
               
               
                  Viimeinen voimassaolopäivä
               
               
                  Raportoitavan rahoitusvälineen viimeinen voimassaolopäivä.
                  Kenttä koskee vain sellaisia johdannaisia, joilla on määrätty viimeinen voimassaolopäivä.
               
               
                  {DATEFORMAT}
               
            
                  24
               
               
                  Määrän valuutta
               
               
                  Valuutta, jossa määrä ilmaistaan.
                  Täytetään vain, jos määrä ilmaistaan nimellisarvona tai rahallisena arvona.
               
               
                  {CURRENCYCODE_3}
               
            
                  25
               
               
                  Määrän merkintätapa
               
               
                  Osoittaa, ilmaistaanko määrä yksikkömääränä, nimellisarvona vai rahallisena arvona.
               
               
                  ”UNIT” – yksikkömäärä
                  ”NOML” – nimellisarvo
                  ”MONE” – rahallinen arvo
               
            
                  26
               
               
                  Alkuperäinen määrä
               
               
                  Rahoitusvälineen yksikkömäärä tai johdannaissopimusten lukumäärä toimeksiannossa.
                  Rahoitusvälineen nimellisarvo tai rahallinen arvo.
                  Spread bet -sopimusten osalta määrä on panoksen rahallinen arvo kohde-etuutena olevan rahoitusvälineen kurssinmuutoksen pistettä kohden.
                  Johdannaissopimusten nimellisarvon lisäyksen tai vähennyksen osalta luku ilmoittaa muutoksen absoluuttisen arvon, ja se ilmaistaan positiivisena lukuna.
                  Luottoriskinvaihtosopimusten osalta määrä on nimellismäärä, jolle suoja hankintaan tai jonka suojasta luovutaan.
               
               
                  {DECIMAL-18/17}, jos määrä ilmaistaan yksiköiden lukumääränä.
                  {DECIMAL-18/5}, jos määrä ilmaistaan rahallisena arvona tai nimellisarvona.
               
            
                  27
               
               
                  Päivämäärä ja kellonaika
               
               
                  Toimeksiannon vastaanottamisen tarkka päivämäärä ja kellonaika tai tarkka päivämäärä ja kellonaika, jolloin päätös kaupankäynnistä tehtiin. Tämä kenttä on tapauksen mukaan täytettävä komission delegoidun asetuksen (EU) 2017/574 (3). 3 artiklassa ja liitteessä olevan taulukon 2 mukaisesti.
               
               
                  {DATE_TIME_FORMAT}
                  ”Sekuntien” jälkeisten numeroiden lukumäärä määritetään tapauksen mukaan delegoidun asetuksen (EU) 2017/574. liitteessä olevan taulukon 2 mukaisesti.
               
            
                  28
               
               
                  Asiakkaalta saadut lisätiedot
               
               
                  Kaikki toimeksiantoon liittyvät ohjeet, parametrit, edellytykset ja muut tiedot, jotka asiakas on toimittanut sijoituspalveluyritykselle.
               
               
                  Vapaamuotoinen teksti
               
            
         
      
         Taulukko 3
      
      
         Lähteviin ja toteutettuihin toimeksiantoihin liittyvät tiedot
      
      
                  Nro
               
               
                  Kenttä/sisältö
               
               
                  Kuvaus
               
               
                  Muoto
               
            
                  1
               
               
                  Osto-myynti-indikaattori
               
               
                  Osoittaa, onko kyse osto- vai myyntitoimeksiannosta, sellaisina kuin ne on määritelty taulukossa 2 olevassa kentässä 8.
               
               
                  ”BUYI” – osto
                  ”SELL” – myynti
               
            
                  2
               
               
                  Kaupankäyntityyppi
               
               
                  Osoittaa, onko toimeksiannon antajana kauppapaikan jäsen, osapuoli tai asiakas, joka harjoittaa direktiivin 2014/65/EU 4 artiklan 38 kohdan mukaista päämiehen lukuun täsmäytettyä kaupankäyntiä tai kyseisen direktiivin 4 artiklan 6 kohdan mukaista kaupankäyntiä omaan lukuunsa.
                  Jos toimeksiannon antajana ei ole kauppapaikan jäsen, osapuoli tai asiakas, joka harjoittaa päämiehen lukuun täsmäytettyä kaupankäyntiä tai kaupankäyntiä omaan lukuunsa, kentässä ilmoitetaan, että liiketoimi on toteutettu muuntyyppisessä kaupankäynnissä.
               
               
                  ”DEAL” – kaupankäynti omaan lukuun
                  ”MTCH” – päämiehen lukuun täsmäytetty kaupankäynti
                  ”AOTC” – muuntyyppinen kaupankäynti
               
            
                  3
               
               
                  Likviditeetin tarjoamistoiminta
               
               
                  Osoittaa, onko toimeksianto annettu kauppapaikalle osana markkinatakausstrategiaa direktiivin 2014/65/EU 17 ja 48 artiklan mukaisesti tai annettu osana muuta toimintaa komission delegoidun asetuksen (EU) 2017/575 (4) 3 artiklan mukaisesti.
               
               
                  ”true”
                  ”false”
               
            
                  4
               
               
                  Toteutus yrityksessä
               
               
                  Koodi, jolla yksilöidään toimeksiannosta johtuvan liiketoimen toteutuksesta sijoituspalveluyrityksessä vastaava henkilö tai algoritmi delegoidun asetuksen (EU) 2017/590 9 artiklan mukaisesti.
                  Jos liiketoimen toteutuksesta vastaa luonnollinen henkilö, kyseinen henkilö yksilöidään {NATIONAL_ID}-koodilla.
                  Jos liiketoimen toteutuksesta vastaa algoritmi, tämä kenttä täytetään komission delegoidun asetuksen (EU) 2017/590 9 artiklan mukaisesti.
                  Jos liiketoimen toteutukseen osallistuu useampi kuin yksi henkilö tai siihen osallistuu sekä henkilöitä että algoritmeja, yritys määrittää päävastuullisen kaupankävijän tai algoritmin delegoidun asetuksen (EU) 2017/590 9 artiklan mukaisesti ja täyttää tähän kenttään kyseisen kaupankävijän tai algoritmin tunnistetiedot.
                  Tämä kenttä koskee ainoastaan toteutettuja toimeksiantoja.
               
               
                  {NATIONAL_ID} – luonnolliset henkilöt
                  {ALPHANUM-50} – algoritmit
               
            
                  5
               
               
                  Kauppapaikalle tai toiselle sijoituspalveluyritykselle annetun toimeksiannon tunnistekoodi
               
               
                  Sijoituspalveluyrityksen käyttämä sisäinen koodi kauppapaikoille tai toiselle sijoituspalveluyritykselle annetun toimeksiannon tunnistamiseksi edellyttäen, että koodi on yksilöllinen kutakin kaupankäyntipäivää ja rahoitusvälinettä kohti.
               
               
                  {ALPHANUM-50}
               
            
                  6
               
               
                  Toisen sijoituspalveluyrityksen tai kauppapaikan, jolle toimeksianto on annettu, antama toimeksiannon tunnistekoodi
               
               
                  Toisen sijoituspalveluyrityksen tai kauppapaikan, jolle sijoituspalveluyritys on antanut toimeksiannon toteutusta varten, antama aakkosnumeerinen koodi. Tähän kenttään merkitään jälkimmäisen sijoituspalveluyrityksen tai kauppapaikan antama tunnistekoodi.
               
               
                  {ALPHANUM-50}
               
            
                  7
               
               
                  Toimeksiannon vastaanottajan tunnistekoodi
               
               
                  Sen sijoituspalveluyrityksen, jolle toimeksianto on välitetty, tunnistekoodi, tai sen kauppapaikan, johon toimeksianto on välitetty, tunnistekoodi.
               
               
                  Sijoituspalveluyritys: {LEI}
                  Kauppapaikka:{MIC}
               
            
                  8
               
               
                  Toimeksiantotyyppi
               
               
                  Yksilöi kauppapaikalle annetun toimeksiannon tyypin kyseisen kauppapaikan eritelmien mukaisesti.
               
               
                  {ALPHANUM-50}
               
            
                  9
               
               
                  Rajahinta
               
               
                  Enimmäishinta, jolla ostotoimeksianto voidaan toteuttaa, tai vähimmäishinta, jolla myyntitoimeksianto voidaan toteuttaa.
                  Strategiatoimeksiannon hintaero. Tämä voi olla negatiivinen tai positiivinen.
                  Tämä kenttä jätetään tyhjäksi, jos on kyse toimeksiannosta, jolla ei ole rajahintaa, tai toimeksiannosta, jota ei ole hinnoiteltu.
                  Jos on kyse vaihtovelkakirjalainasta, tässä kentässä ilmoitetaan toimeksiannossa käytetty todellinen hinta (nettohinta tai kokonaishinta).
                  Jos toimeksianto toteutetaan, sijoituspalveluyrityksen on myös kirjattava hinta, jolla liiketoimi on toteutettu.
               
               
                  {DECIMAL-18/13}, jos hinta ilmaistaan rahallisena arvona
                  Jos hinta ilmoitetaan rahamääräisenä, se on ilmoitettava päävaluutan määräisenä.
                  {DECIMAL-11/10}, jos hinta ilmaistaan prosentteina tai tuottona.
                  {DECIMAL-18/17}, jos hinta ilmaistaan peruspisteinä.
               
            
                  10
               
               
                  Hinnan valuutta
               
               
                  Valuutta, jonka määräisenä toimeksiantoon liittyvän rahoitusvälineen kauppahinta ilmaistaan (sovelletaan, jos hinta ilmaistaan rahallisena arvona).
               
               
                  {CURRENCYCODE_3}
               
            
                  11
               
               
                  Hinnan merkintätapa
               
               
                  Osoittaa, ilmaistaanko hinta ja toteutushinta rahallisena arvona, prosentteina, tuottona vai peruspisteinä.
               
               
                  ”MONE” – rahallinen arvo
                  ”PERC” – prosenttiosuus
                  ”YIEL” – tuotto
                  ”BAPO” – peruspisteet
               
            
                  12
               
               
                  Täydentävä rajahinta
               
               
                  Muu rajahinta, jota voidaan soveltaa toimeksiantoon. Tämä kenttä jätetään tyhjäksi, jos se on vailla merkitystä.
               
               
                  {DECIMAL-18/13}, jos hinta ilmaistaan rahallisena arvona
                  Jos hinta ilmoitetaan rahamääräisenä, se on ilmoitettava päävaluutan määräisenä.
                  {DECIMAL-11/10}, jos hinta ilmaistaan prosentteina tai tuottona.
                  {DECIMAL-18/17}, jos hinta ilmaistaan peruspisteinä.
               
            
                  13
               
               
                  Aktivointihinta
               
               
                  Hinta, joka on saavutettava, jotta toimeksianto aktivoituisi.
                  Jos on kyse rahoitusvälineen hinnasta riippumattomien tapahtumien laukaisemista stop-toimeksiannoista, aktivointihinta ilmoitetaan tässä kenttä nollaksi.
                  Tämä kenttä jätetään tyhjäksi, jos se on vailla merkitystä.
               
               
                  {DECIMAL-18/13}, jos hinta ilmaistaan rahallisena arvona
                  Jos hinta ilmoitetaan rahamääräisenä, se on ilmoitettava päävaluutan määräisenä.
                  {DECIMAL-11/10}, jos hinta ilmaistaan prosentteina tai tuottona.
                  {DECIMAL-18/17}, jos hinta ilmaistaan peruspisteinä.
               
            
                  14
               
               
                  Hintaan sidotun toimeksiannon rajahinta
               
               
                  Enimmäishinta, jolla hintaan sidottu ostotoimeksianto voidaan toteuttaa, tai vähimmäishinta, jolla hintaan sidottu myyntitoimeksianto voidaan toteuttaa.
                  Tämä kenttä jätetään tyhjäksi, jos se on vailla merkitystä.
               
               
                  {DECIMAL-18/13}, jos hinta ilmaistaan rahallisena arvona
                  Jos hinta ilmoitetaan rahamääräisenä, se on ilmoitettava päävaluutan määräisenä.
                  {DECIMAL-11/10}, jos hinta ilmaistaan prosentteina tai tuottona.
                  {DECIMAL-18/17}, jos hinta ilmaistaan peruspisteinä.
               
            
                  15
               
               
                  Jäljellä oleva määrä, mukaan luettuna piilossa oleva määrä
               
               
                  Kokonaismäärä, joka jää tarjouskirjaan toimeksiannon osittaisen toteuttamisen tai muun toimeksiantoon vaikuttavan tapahtuman jälkeen.
                  Jos toimeksianto toteutetaan osittain, kyseinen määrä on kokonaisvolyymi, joka jää jäljelle osittaisen toteuttamisen jälkeen. Toimeksiantoa tallennettaessa tämä vastaa alkuperäistä määrää.
               
               
                  {DECIMAL-18/17}, jos määrä ilmaistaan yksiköiden lukumääränä.
                  {DECIMAL-18/5}, jos määrä ilmaistaan rahallisena arvona tai nimellisarvona.
               
            
                  16
               
               
                  Näytetty määrä
               
               
                  Määrää, joka on näkyvillä tarjouskirjassa (toisin kuin piilossa oleva määrä).
               
               
                  {DECIMAL-18/17}, jos määrä ilmaistaan yksiköiden lukumääränä.
                  {DECIMAL-18/5}, jos määrä ilmaistaan rahallisena arvona tai nimellisarvona.
               
            
                  17
               
               
                  Toteutettu määrä
               
               
                  Toteutettu määrä merkitään tähän kenttään, jos on kyse osittaisesta tai täydellisestä toteutuksesta.
               
               
                  {DECIMAL-18/17}, jos määrä ilmaistaan yksiköiden lukumääränä.
                  {DECIMAL-18/5}, jos määrä ilmaistaan rahallisena arvona tai nimellisarvona.
               
            
                  18
               
               
                  Pienin hyväksyttävissä oleva määrä (MAQ)
               
               
                  Pienin hyväksyttävissä oleva määrä, jolla toimeksianto voidaan toteuttaa. Se voi vastata useita osittaisia toteutuksia, ja sitä käytetään yleensä vain muista kuin pysyvistä toimeksiantotyypeistä.
                  Tämä kenttä jätetään tyhjäksi, jos se on vailla merkitystä.
               
               
                  {DECIMAL-18/17}, jos määrä ilmaistaan yksiköiden lukumääränä.
                  {DECIMAL-18/5}, jos määrä ilmaistaan rahallisena arvona tai nimellisarvona.
               
            
                  19
               
               
                  Pienin toteutettavissa oleva koko (MES)
               
               
                  Yksittäisen mahdollisen toteutuksen pienin koko.
                  Tämä kenttä jätetään tyhjäksi, jos se on vailla merkitystä.
               
               
                  {DECIMAL-18/17}, jos määrä ilmaistaan yksiköiden lukumääränä.
                  {DECIMAL-18/5}, jos määrä ilmaistaan rahallisena arvona tai nimellisarvona.
               
            
                  20
               
               
                  MES vain ensimmäistä toteutusta varten
               
               
                  Täsmentää, päteekö MES vain ensimmäiseen toteutukseen.
                  Tämä kenttä voidaan jättää tyhjäksi, jos kenttä 19 jätetään tyhjäksi.
               
               
                  ”true”
                  ”false”
               
            
                  21
               
               
                  ”Pelkkä passiivinen” -indikaattori
               
               
                  Osoittaa, onko kauppapaikalle annettavassa toimeksiannossa ominaisuus tai merkintä, joka edellyttää, ettei toimeksiantoa toteuteta välittömästi vastakkaista näkyvissä olevaa toimeksiantoa vastaan.
               
               
                  ”true”
                  ”false”
               
            
                  22
               
               
                  Itsetoteutuksen esto
               
               
                  Osoittaa, onko toimeksiantoa tallennettaessa siihen liitetty itsetoteutuksen esto, joka estää toimeksiannon toteuttamisen tarjouskirjan vastakkaisella puolella olevalla, saman jäsenen tai osapuolen tallentamalla toimeksiannolla.
               
               
                  ”true”
                  ”false”
               
            
                  23
               
               
                  Päivämäärä ja kellonaika (toimeksiannon antaminen)
               
               
                  Toimeksiannon kauppapaikalle tai toiselle sijoituspalveluyritykselle antamisen tarkka päivämäärä ja kellonaika.
               
               
                  {DATE_TIME_FORMAT}
                  ”Sekuntien” jälkeisten numeroiden lukumäärä määritetään delegoidun asetuksen (EU) 2017/574. liitteessä olevan taulukon 2 mukaisesti.
               
            
                  24
               
               
                  Päivämäärä ja kellonaika (toimeksiannon vastaanottaminen)
               
               
                  Kauppapaikalle tai toiseen sijoituspalveluyritykseen toimitettujen tai niistä vastaanotettujen toimeksiantoon liittyvien viestien tarkka päivämäärä ja kellonaika.
               
               
                  {DATE_TIME_FORMAT}
                  ”Sekuntien” jälkeisten numeroiden lukumäärä määritetään komission delegoidun asetuksen (EU) 2017/574. liitteessä olevan taulukon 2 mukaisesti.
               
            
                  25
               
               
                  Järjestysnumero
               
               
                  Sijoituspalveluyrityksen on yksilöitävä jokainen kentässä 26 mainittu tapahtuma käyttämällä positiivista kokonaislukua nousevassa järjestyksessä.
                  Kullakin tapahtumatyypillä on oltava yksilöllinen järjestysnumero; järjestysnumeroa on käytettävä johdonmukaisesti kaikissa sijoituspalveluyrityksen aikaleimaamissa tapahtumissa, ja sen on säilyttävä samana koko sen päivän ajan, jona tapahtuma toteutuu.
               
               
                  {INTEGER-50}
               
            
                  26
               
               
                  Uusi toimeksianto, toimeksiannon muuttaminen, peruuttaminen, hylkäämiset, osittainen tai täydellinen toteuttaminen
               
               
                  Uusi toimeksianto: kauppapaikan ylläpitäjän vastaanottama uusi toimeksianto.
               
               
                  ”NEWO” – uusi toimeksianto.
               
            
                  Lauennut: toimeksianto, josta tulee toteuttamiskelpoinen tai toteuttamiskelvoton ennalta vahvistetun edellytyksen toteutuessa.
               
               
                  ”TRIG” – lauennut.
               
            
                  Kauppapaikan jäsenen, osapuolen tai asiakkaan korvaama: kun kauppapaikan jäsen, osapuoli tai asiakas päättää omasta aloitteestaan muuttaa tarjouskirjaan aiemmin tallentamansa toimeksiannon jotakin ominaispiirrettä.
               
               
                  ”REME” – kauppapaikan jäsenen, osapuolen tai asiakkaan korvaama.
               
            
                  Markkinan ylläpitäjän toimilla korvattu (automaattinen): kun kauppapaikan ylläpitäjän tietotekniikkajärjestelmät muuttavat jotakin toimeksiannon ominaispiirrettä. Tähän sisältyvät tapaukset, joissa muutetaan hintaan sidotun toimeksiannon tai liukuva stop -toimeksiannon ominaispiirteitä vastaamaan toimeksiannon sijaintia tarjouskirjassa.
               
               
                  ”REMA” – markkinan ylläpitäjän toimilla korvattu (automaattinen).
               
            
                  Markkinan ylläpitäjän toimilla korvattu (ihmisen työpanos): kun kauppapaikan ylläpitäjän henkilöstö muuttaa jotakin toimeksiannon ominaispiirrettä. Tähän sisältyy tilanne, jossa kauppapaikan jäsenellä, osapuolella tai asiakkaalla on tietotekniikkaongelmia ja sen on saatava toimeksiantonsa viipymättä peruutetuiksi.
               
               
                  ”REMH” – markkinan ylläpitäjän toimilla korvattu (ihmisen työpanos).
               
            
                  Tilan muuttaminen kauppapaikan jäsenen, osapuolen tai asiakkaan aloitteesta. Tähän sisältyvät aktivoiminen ja deaktivoiminen.
               
               
                  ”CHME” – tilan muuttaminen kauppapaikan jäsenen, osapuolen tai asiakkaan aloitteesta.
               
            
                  Tilan muuttaminen markkinan ylläpitäjän toimilla.
               
               
                  ”CHMO” – tilan muuttaminen markkinan ylläpitäjän toimilla.
               
            
                  Peruutettu kauppapaikan jäsenen, osapuolen tai asiakkaan aloitteesta.
               
               
                  ”CAME” – peruutettu kauppapaikan jäsenen, osapuolen tai asiakkaan aloitteesta.
               
            
                  Peruutettu markkinan ylläpitäjän toimilla. Tähän sisältyy direktiivin 2014/65/EU 17 ja 48 artiklan mukaisesti algoritmista kaupankäyntiä markkinatakausstrategian toteuttamiseksi harjoittavia sijoituspalveluyrityksiä varten säädetty suojausmekanismi.
               
               
                  ”CAMO” – peruutettu markkinan ylläpitäjän toimilla.
               
            
                  Hylätty toimeksianto: kauppapaikan ylläpitäjän vastaanottama toimeksianto, jonka se on kuitenkin hylännyt.
               
               
                  ”REMO” – hylätty toimeksianto.
               
            
                  Toimeksianto, jonka voimassaolo on päättynyt: kun toimeksianto poistetaan tarjouskirjasta sen voimassaoloajan päättyessä.
               
               
                  ”EXPI” – toimeksianto, jonka voimassaolo on päättynyt.
               
            
                  Osittain toteutettu: kun toimeksiantoa ei toteuteta kokonaan, vaan jäljelle jää määrä, joka on vielä toteutettava.
               
               
                  ”PARF” – osittain toteutettu.
               
            
                  Kokonaan toteutettu: kun jäljelle ei jää määrää, joka olisi vielä toteutettava.
               
               
                  ”FILL” – kokonaan toteutettu.
                  {ALPHANUM-4} merkit, joita ei käytetä jo kauppapaikan omaan luokitukseen.
               
            
                  27
               
               
                  Lyhyeksimyynti-indikaattori
               
               
                  Sijoituspalveluyrityksen omaan lukuunsa tai asiakkaan lukuun delegoidun asetuksen (EU) 2017/590 11 artiklan mukaisesti toteuttama lyhyeksimyynti.
               
               
                  ”SSHO” – lyhyeksimyynti ilman poikkeuksia
               
            
                  Jos sijoituspalveluyritys toteuttaa liiketoimen myyjänä toimivan asiakkaan puolesta eikä voi parhaan kykynsä mukaan toimiessaan määrittää, onko kyseessä lyhyeksimyyntiä koskeva liiketoimi, tähän kenttään merkitään ”UNDI”.
               
               
                  ”SSEX”– lyhyeksimyynti, johon sovelletaan poikkeusta
               
            
                  Jos liiketoimi koskee välitettyä toimeksiantoa, joka on täyttänyt delegoidun asetuksen (EU) 2017/590 4 artiklassa välitykselle asetetut edellytykset, vastaanottavan yrityksen on täytettävä tämä kenttä omassa ilmoituksessaan käyttämällä välittävältä yritykseltä saatuja tietoja.
                  Tämä kenttä täytetään vain, jos rahoitusväline kuuluu Euroopan parlamentin ja neuvoston asetuksen (EU) N:o 236/2012 (5) soveltamisalaan ja myyjä on sijoituspalveluyritys tai sijoituspalveluyrityksen asiakas.
                  Tätä kenttää käytetään ainoastaan toteutettujen toimeksiantojen osalta.
               
               
                  ”SELL” – ei lyhyeksimyyntiä
                  ”UNDI” – tietoja ei ole saatavilla
               
            
                  28
               
               
                  Vapautusindikaattori
               
               
                  Tieto siitä, onko liiketoimen toteutukseen sovellettu asetuksen (EU) 600/2014 4 ja 9 artiklan mukaista vapautusta kauppaa edeltävistä vaatimuksista.
                  Oman pääoman ehtoiset rahoitusvälineet:
                  
                               
                           
                           
                              ”RFPT” = viitehintaan perustuva liiketoimi
                           
                        
                               
                           
                           
                              ”NLIQ” = likvidejä rahoitusvälineitä koskevat sopimuskaupat
                           
                        
                               
                           
                           
                              ”OILQ” = epälikvidejä rahoitusvälineitä koskevat sopimuskaupat
                           
                        
                               
                           
                           
                              ”PRIC” = sopimuskaupat, joihin sovelletaan muita ehtoja kuin kyseisen oman pääoman ehtoisen rahoitusvälineen nykyhetken markkinahintaa.
                           
                        Muut kuin oman pääoman ehtoiset rahoitusvälineet:
                  
                               
                           
                           
                              ”SIZE” = rahoitusvälineelle ominaista kokoa suurempi liiketoimi
                           
                        
                               
                           
                           
                              ”ILQD” = epälikvidiä rahoitusvälinettä koskeva liiketoimi
                           
                        Tätä kenttää käytetään ainoastaan silloin, jos on olemassa toimeksiantoja, jotka on toteutettu vapautuksen puitteissa kauppapaikassa.
               
               
                  Käytetään yhtä tai useampaa seuraavista merkinnöistä:
                  
                               
                           
                           
                              ”RFPT” – viitehinta
                           
                        
                               
                           
                           
                              ”NLIQ” – sopimuskauppa (likvidi rahoitusväline)
                           
                        
                               
                           
                           
                              ”OLIQ” – sopimuskauppa (epälikvidi rahoitusväline)
                           
                        
                               
                           
                           
                              ”PRIC” – sopimuskauppa (muut ehdot)
                           
                        
                               
                           
                           
                              ”SIZE” – ominaiskokoa suurempi liiketoimi
                           
                        
                               
                           
                           
                              ”ILQD” – epälikvidi rahoitusväline
                           
                        
            
                  29
               
               
                  Reititysstrategia
               
               
                  Kauppapaikan eritelmien mukaisesti sovellettava reititysstrategia.
                  Tämä kenttä jätetään tyhjäksi, jos se on vailla merkitystä.
               
               
                  {ALPHANUM-50}
               
            
                  30
               
               
                  Kauppapaikan antama liiketoimen tunnistekoodi
               
               
                  Delegoidun asetuksen (EU) 2017/575 12 artiklan mukaisesti antama aakkosnumeerinen koodi kauppapaikan liiketoimelle.
                  Tätä kenttää käytetään ainoastaan silloin, jos on olemassa toimeksiantoja, jotka on toteutettu kauppapaikassa.
               
               
                  {ALPHANUM-52}
               
            
                  31
               
               
                  Voimassaoloaika
               
               
                  Good-For-Day: toimeksiannon voimassaolo päättyy sen kaupankäyntipäivän päättyessä, jona toimeksianto on tallennettu tarjouskirjaan.
               
               
                  ”GDAY” – Good-For-Day
               
            
                  Good-till-cancelled: toimeksianto säilyy aktiivisena tarjouskirjassa ja voidaan toteuttaa siihen asti, kun se tosiasiallisesti peruutetaan.
               
               
                  ”GTCA” – Good-Till-Cancelled
               
            
                  Good-till-time: toimeksiannon voimassaolo päättyy viimeistään ennalta vahvistettuna ajankohta käynnissä olevan kaupankäyntivaiheen aikana.
               
               
                  ”GTHT” – Good-Till-Time
               
            
                  Good-till-date: toimeksiannon voimassaolo päättyy tiettynä päivämääränä kyseisen päivän päättyessä.
               
               
                  ”GTHD” – Good-Till-Date
               
            
                  Good-Till-Specified Date and Time: toimeksiannon voimassaolo päättyy tiettynä päivämääränä ja tiettyyn kellonaikaan.
               
               
                  ”GTDT” – Good-Till-Specified Date and Time
               
            
                  Good After Time: toimeksianto aktivoituu vasta ennalta vahvistetun ajan kuluttua käynnissä olevan kaupankäyntivaiheen aikana.
               
               
                  ”GAFT” – Good After Time
               
            
                  Good After Date: toimeksianto aktivoituu vasta ennalta vahvistettuna päivämääränä kyseisen päivän alusta alkaen.
               
               
                  ”GAFD” – Good After Date
               
            
                  Good After Specified Date and Time: toimeksianto aktivoituu vasta ennalta vahvistettuna päivämääränä ennalta vahvistetusta kellonajasta alkaen.
               
               
                  ”GADT” – Good After Specified Date and Time
               
            
                  Immediate-Or-Cancel: toimeksianto toteutetaan (toteutettavissa olevan määrän osalta) heti, kun se on tallennettu tarjouskirjaan, eikä (mahdollinen) jäljellä oleva toteuttamaton määrä jää tarjouskirjaan.
               
               
                  ”IOCA” – Immediate-Or-Cancel
               
            
                  Fill-Or-Kill: toimeksianto toteutetaan heti, kun se tallennetaan tarjouskirjaan, jos se voidaan toteuttaa kokonaan; jos toimeksianto voidaan toteuttaa vain osittain, se hylätään automaattisesti, jolloin sitä ei voida toteuttaa.
                  Muut: kaikki muut tiettyjä liiketoimintamalleja, kaupankäyntimenetelmiä tai kaupankäyntijärjestelmiä koskevat erityiset lisätiedot.
               
               
                  ”F” – Fill-Or-Kill
                  tai
                  {ALPHANUM-4} merkit, joita ei käytetä jo kauppapaikan omaan luokitukseen.
               
            
                  32
               
               
                  Toimeksiantorajoitus
               
               
                  Good For Closing Price Crossing Session: kun toimeksianto kelpuutetaan päätöshintaan tapahtuvaan täsmäytysvaiheeseen.
               
               
                  ”SESR” – Good For Closing Price Crossing Session
               
            
                  Valid For Auction: toimeksianto on aktiivinen ja voidaan toteuttaa vain huutokauppavaiheissa (jotka toimeksiannon antanut kauppapaikan jäsen, osapuoli tai asiakas voi vahvistaa etukäteen, esimerkiksi päivän avaushuutokauppa ja/tai päivän päätöshuutokauppa ja/tai päivänsisäinen huutokauppa).
               
               
                  ”VFAR” – Valid For Auction
               
            
                  Valid For Continuous Trading only: toimeksianto on aktiivinen vain jatkuvan kaupankäynnin aikana.
               
               
                  ”VFCR” – Valid For Continuous Trading only
               
            
                  Muut: kaikki muut tiettyjä liiketoimintamalleja, kaupankäyntimenetelmiä tai kaupankäyntijärjestelmiä koskevat erityiset lisätiedot.
               
               
                  {ALPHANUM-4} merkit, joita ei käytetä jo kauppapaikan omaan luokitukseen.
                  Jos tyyppejä on useampia, tämä kenttä täytetään käyttämällä useampia merkintöjä, jotka erotetaan toisistaan pilkulla.
               
            
                  33
               
               
                  Voimassaolopäivä ja kellonaika
               
               
                  Tässä on kyse aikaleimasta, joka ilmaisee ajankohdan, jona toimeksianto aktivoituu tai jona se poistetaan lopullisesti tarjouskirjasta.
                  Good for day: tallentamisen päivämäärä siten, että aikaleima on juuri ennen keskiyötä.
                  Good till time: tallentamisen päivämäärä ja toimeksiannossa ilmoitettu kellonaika.
                  Good till date: ilmoitettu voimassaolon päättymisen päivämäärä siten, että aikaleima on juuri ennen keskiyötä.
                  Good till specified date and time: ilmoitettu voimassaolon päättymisen päivämäärä ja kellonaika.
                  Good after time: tallentamisen päivämäärä ja ilmoitettu kellonaika, jona toimeksianto aktivoituu.
                  Good after date: ilmoitettu päivämäärä siten, että aikaleima on heti keskiyön jälkeen.
                  Good after specified date and time: ilmoitettu päivämäärä ja kellonaika, joina toimeksianto aktivoituu.
                  Good till Cancel: lopullinen päivämäärä ja kellonaika, joina toimeksianto poistetaan automaattisesti markkinan ylläpitäjän toimilla.
                  Muut: aikaleima kaikkia muita voimassaolotyyppejä varten.
               
               
                  {DATE_TIME_FORMAT}
                  ”Sekuntien” jälkeisten numeroiden lukumäärä määritetään delegoidun asetuksen (EU) 2017/574. liitteessä olevan taulukon 2 mukaisesti.
               
            
                  34
               
               
                  Yhdistetty toimeksianto
               
               
                  Ilmoitetaan, onko toimeksianto delegoidun asetukden (EU) 2017/575 2 artiklan 3 kohdan mukainen yhdistetty toimeksianto.
               
               
                  ”true”
                  ”false”
               
            
                  35
               
               
                  Lähtevää toimeksiantoa koskevia lisätietoja
               
               
                  Kaikki toimeksiantoon liittyvät ohjeet, parametrit, edellytykset ja muut tiedot, jotka
                  sijoituspalveluyritys on välittänyt kauppapaikalle, ja erityisesti ne ohjeet, parametrit, edellytykset ja muut tiedot, jotka ovat tarpeen, jotta kauppapaikalla on selkeä käsitys siitä, miten on sen käsiteltävä toimeksiantoa tai
                  kauppapaikka on välittänyt sijoituspalveluyritykselle, ja erityisesti ne ohjeet, parametrit, edellytykset ja muut tiedot, jotka ovat tarpeen, jotta sijoituspalveluyrityksellä on selkeä palautteeseen perustuva tieto siitä, miten toimeksiantoa on käsitelty.
               
               
                  Vapaamuotoinen teksti
               
            
         (1)  Komission delegoitu asetus (EU) 2017/580, annettu 24 päivänä kesäkuuta 2016, Euroopan parlamentin ja neuvoston asetuksen (EU) N:o 600/2014 täydentämisestä rahoitusvälineitä koskeviin toimeksiantoihin liittyvien tietojen säilyttämistä koskevilla teknisillä sääntelystandardeilla (katso tämän virallisen lehden sivu 193).
      
         (2)  Komission delegoitu asetus (EU) 2017/590, annettu 28 päivänä heinäkuuta 2016, Euroopan parlamentin ja neuvoston asetuksen (EU) N:o 2014/600/EU täydentämisestä liiketoimien toimivaltaisille viranomaisille ilmoittamista koskevilla teknisillä sääntelystandardeilla (katso tämän virallisen lehden sivu 449).
      
         (3)  Komission delegoitu asetus (EU) 2017/574, annettu 7 päivänä kesäkuuta 2016, Euroopan parlamentin ja neuvoston direktiivin 2014/65/EU täydentämisestä liiketoimintakellojen tarkkuustasoa koskevilla teknisillä sääntelystandardeilla (katso tämän virallisen lehden sivu 148).
      
         (4)  Komission delegoitu asetus (EU) 2017/575, annettu 8 päivänä kesäkuuta 2016, rahoitusvälineiden markkinoista annetun Euroopan parlamentin ja neuvoston direktiivin 2014/65/EU täydentämisestä toteuttamispaikkojen julkistettavaksi kuuluvia, liiketoimien toteutuksen laatuun liittyviä tietoja koskevilla teknisillä sääntelystandardeilla (katso tämän virallisen lehden sivu 152).
      
         (5)  Euroopan parlamentin ja neuvoston asetus (EU) N:o 236/2012, annettu 14 päivänä maaliskuuta 2012, lyhyeksimyynnistä ja tietyistä luottoriskinvaihtosopimuksiin liittyvistä kysymyksistä (EUVL L 86, 24.3.2012, s. 1).